pythainlp/thai-wiki-dataset-v4 huggingface dataset:
ปอเนาะ

ปอเนาะ (ภาษามลายูปัตตานี เพี้ยนจาก pondok "ปนโดะก์" ในภาษามลายูกลาง ยืมมาจากภาษาอาหรับ فندق "ฟุนดุก" แปลว่า โรงแรม) หมายถึงสำนักสอนศาสนาอิสลามที่มีหอพักนักเรียนอยู่ในบริเวณสำนัก ซึ่งโดยปกติจะเป็นกระท่อมเล็ก ๆ ทุก ๆ ตำบลในสามจังหวัดภาคใต้มีปอเนาะมากกว่าหนึ่งปอเนาะ
ประวัติ.
สำนักสอนศาสนาอิสลามที่ให้บริการที่พักนี้มีมาตั้งแต่ยุคแรกของอิสลาม เพราะนักศึกษาในอดีตจะเดินทางไกลและพักเป็นแรมปีเพื่อเล่าเรียนกับปรมาจารย์ เช่นในเมืองมะดีนะหฺ มีสำนักสอนศาสนาของอิมามอัศศอดิก ที่ใหญ่โตจนเรียกว่ามหาวิทยาลัย และของ มาลิก บินอะนัส (เจ้าของมัซฮับมาลิกีย์)ในสมัยฟาฏิมียะหฺมีการสร้างมหาวิทยาลัยในไคโร นอกจากนั้นปอเนาะอาจมีที่มาจากการศึกษาศาสนาอิสลามในตะวันออกกลางในซาอุดีอาระเบียและเยเมน แล้วจึงแพร่หลายเข้าสู่ทวีปเอเชีย เข้าสู่ประเทศไทยแห่งแรกที่ปัตตานี โดยรับผ่านทางมาเลเซีย หรืออาจจะเข้ามาที่ปัตตานีก่อนมาเลเซีย ในประเทศอาหรับสำนักสอนศาสนาแบบนี้เป็นที่รู้จักในนาม มัดรอสะหฺ (โรงเรียน) หรือเฮาซะหฺ ถ้าเป็นโรงเรียนของชีอะหฺ ปอเนาะที่ปาตานีมีความสำคัญต่อชาวมุสลิมในภูมิภาคนี้มาก ชาวจามในเขมรและเวียดนามจะเรียกปาตานีว่า กิบลัตที่สอง เนื่องจากเป็นสถานที่ที่พวกเขาส่งลูกหลานมาเรียนศาสนา
จากการสำรวจของศูนย์พัฒนาการศึกษา จ.ยะลา เมื่อ พ.ศ. 2521 พบว่าปอเนาะที่เก่าแก่ที่สุดเท่าที่มีหลักฐานเปิดสอนตั้งแต่ราว พ.ศ. 2442 มุฮัมหมัด เศาะฆีร ระบุว่า ปอเนาะแห่งแรกในจังหวัดชายแดนภาคใต้คือปอเนาะกัวลาบือเกาะที่ก่อตั้งโดยบุตรของชัยคอุษมานที่มาจากเยเมน ปอเนาะที่เก่าแก่อื่น ๆ มีอีกหลายแห่ง เช่น ปอเนาะสะนอญันญาร ก่อตั้งเมื่อราว พ.ศ. 2143 และปอเนาะปันนัดายอก่อตั้งเมื่อ พ.ศ. 2360
การจัดการเรียนการสอน.
การเรียนการสอนในปอเนาะดำเนินการโดยโต๊ะครู ซึ่งเป็นผู้มีความรู้ทางศาสนา การเปิดปอเนาะถือเป็นวิทยาทาน ไม่เก็บค่าเล่าเรียน โต๊ะครูมีรายได้จากการบริจาค (ศอดะเกาะหฺ) หรือซะกาต วิชาที่สอนในปอเนาะได้แก่ การสอนภาคศรัทธา (เตาฮีด) ภาคปฏิบัติ (ฟิกหฺ) ซึ่งรวมถึงศาสตร์มรดกและครอบครัว (ฟะรออิฏ) ภาคจริยธรรม (อัคลาก) ภาคประวัติศาตสตร์ (ตารีค) การอ่านอัลกุรอาน และการปฏิบัติตนที่ถูกต้องตามหลักศาสนา สอนเป็นภาษามลายูและภาษาอาหรับ ระยะเวลาในการเรียนของแต่ละคนไม่เท่ากัน ขึ้นกับความสมัครใจ ส่วนใหญ่อยู่ระหว่าง 2-6 ปี แต่ก็มีผู้ศึกษาจนถึง 10-15 ปี
การเรียกชื่อปอเนาะมักเรียกตามชื่อหมู่บ้าน สถานที่ตั้งอาจเป็นของโต๊ะครู หรือจากการบริจาคของชาวบ้านที่ศรัทธาโต๊ะครูผู้นั้นก็ได้
ปอเนาะในปัจจุบัน.
ในปัจจุบันปอเนาะได้พัฒนากลายเป็นโรงเรียนสอนศาสนาที่มีทั้งภาคสามัญและภาคศาสนา นักเรียนส่วนน้อยเท่านั้นที่พักอยู่ในหอพัก ปอเนาะแบบเดิมมีเหลืออยู่ไม่มาก และทางรัฐบาลก็ได้มีกฎหมายเข้มงวดในเรื่องใบอนุญาตเปิดปอเนาะ เนื่องจากสถานการณ์ภาคใต้ ที่มีพวกแบ่งแยกดินแดนเอาปอเนาะเป็นฐานในการปลุกระดม รัฐบาลได้ออกระเบียบต่าง ๆ เพื่อเปลี่ยนแปลงการศึกษาศาสนาอิสลามในปอเนาะ 2 ช่วงด้วยกัน ช่วงแรกระหว่างพ.ศ. 2502-พ.ศ. 2508 เพื่อเปลี่ยนปอเนาะเป็นโรงเรียนเอกชนสอนศาสนาอิสลาม 
การเปลี่ยนแปลงช่วงที่ 2 เกิดขึ้นหลังเหตุการณ์ปล้นปืน 4 มกราคม พ.ศ. 2547 ปอเนาะถูกมองในแง่ลบ ทางรัฐพยายามจัดให้มีการจดทะเบียนปอเนาะ 28 เมษายน พ.ศ. 2547 กระทรวงศึกษาธิการได้ออกระเบียบว่าด้วยสถาบันศึกษาปอเนาะ เพื่อให้ปอเนาะมาจดทะเบียนให้ถุกต้องตามกฎหมาย ปอเนาะที่จดทะเบียนแล้วนี้จะเรียกสถาบันศึกษาปอเนาะ (pondok institute) ไม่ใช่โรงเรียนปอเนาะ ซึ่งพบว่าในเดือนพฤษภาคม 2547 มีปอเนาะมาจดทะเบียน 214 โรง ในเดือนกรกฎาคม 2547 มีปอเนาะจดทะเบียนทั้งหมด 249 โรง แยกเป็นปัตตานี 150 โรง ยะลา 53 โรง และนราธิวาส 46 โรง และใน พ.ศ. 2550 ปรากฏว่ามีปอเนาะจดทะเบียนเป็น “สถาบันการศึกษาปอเนาะ” ทั้งหมด 317 โรง
มาชิมาโร่

มาชิมาโร่  เป็นตัวการ์ตูนของเกาหลี โดยลักษณะเป็นกระต่ายอ้วนสีขาว โดยมีการเผยแพร่ทางอินเทอร์เน็ต เป็นรูปแบบแฟลชแอนิเมชั่น มาชิมาโร่ถูกสร้างขึ้นเมื่อปี ค.ศ. 2000 โดย คิม จองอึน (:) และ ชัง มียอง  โดยตั้งใจว่าจะออกแบบการ์ตูนทำเว็บไซต์เพื่อการศึกษาของเด็กแต่ลูกค้าปฏิเสธ จึงนำมาทำเป็นการ์ตูนสั้นบนเว็บไซต์ www.n4.co.kr และได้รับความนิยมอย่างมาก
ชื่อ"มาชิมาโร่" มาจากขนมมาชเมลโล (marshmallow) เนื่องจากลักษณะกลมๆ ขาวๆ เหมือนขนมนั้นเอง
ผลิตภัณฑ์.
หลังจากที่มาชิมาโร่ได้รับความนิยมแล้ว ได้ คิมและแจงขายลิขสิทธิ์ ให้ Seunghyeon International ผลิตตุ๊กตามาชิมาโร่ออกจำหน่าย 3,000 ตัว ซึ่งขายหมดในหนึ่งสัปดาห์ หลายคนเข้าใจว่ามันคือเพศหญิง แม้ตอนนี้ก็ยังไม่ปรากฏแน่ชัด
จรากุรา

จรากุรา  หรือที่รู้จักในนามราชธานีชากุยะ ถูกสถาปนาเป็นราชธานีในรัชสมัยสุดางฟ้า (โอรสมเหสีองค์รองของท้าวขำติ) เนื่องจากศาสนาพราหมณ์-ฮินดูเริ่มเพิ่มพูนมากในรัชกาลนี้ เดิมสุดางฟ้าสร้างเมืองใหม่ขึ้นที่โธลา แต่ภายหลังได้ย้ายมาอยู่ที่ชารากูจา (ชากุยะ) และราชธานีแห่งนี้ใกล้กับแม่น้ำทิหิง
หลวงพ่อโต วัดป่าเลไลยก์

หลวงพ่อโตวัดป่าเลไลยก์ เป็นพระพุทธรูปคู่บ้านคู่เมืองสุพรรณมาแต่โบราณกาล ตามพงศาวดารเหนือกล่าวว่า พระเจ้ากาแตโปรดให้บูรณะวัดป่าเลไลยก์ เมื่อ พ.ศ. 1724 แสดงว่าแสดงว่าวัดนี้ได้สร้างมาแล้วก่อนหน้านั้น 
องค์พระประดิษฐานอยู่ในวิหารที่สูงใหญ่ มองเห็นเด่นแต่ไกล เป็นพระพุทธรูปปูนปั้นปิดทองปางป่าเลไลยก์ขนาดใหญ่สูง 23 เมตรเศษ สร้างตามแบบศิลปอู่ทองรุ่นที่สอง ซึ่งเป็นศิลปะฝีมือสกุลช่างอู่ทองแท้ ๆ เดิมทีองค์พระประดิษฐานอยู่กลางแจ้ง พระหัตถ์ขวาหัก ช่างได้สร้างวิหารครอบ โดยให้ผนังวิหารชิดกับพระหัตถ์ขวา ส่วนทางพระหัตถ์ซ้ายให้มีที่ว่าง ด้านหลังองค์พระสร้างชิดกับผนังวิหารทำให้แข็งแรง นับเป็นความชาญฉลาดของช่างเป็นอย่างยิ่ง 
มีผู้สันนิษฐานว่า เดิมเป็นพระพุทธรูปปางปฐมเทศนา ประทับนั่งอยู่กลางแจ้ง พระกรทั้งสองข้างหักหายไป ผู้ที่มาบูรณใหม่ได้ทำเป็นปางป่าเลไลยก์ตามที่นิยมกันในสมัยหลัง ลักษณะประทับนั่งห้อยพระบาท พระหัตถ์ซ้ายวางคว่ำบนพระชานุข้างซ้าย พระหัตถ์ขวาวางหงายบนพระชานุข้างขวาในท่าทรงรับของถวาย พระวิหารที่สร้างครอบองค์พระ สร้างในรัชสมัยพระบาทสมเด็จพระจอมเกล้าเจ้าอยู่หัว จะเห็นว่าที่หน้าบันของพระวิหาร มีพระราชลัญจกรประจำพระองค์ คือเป็นรูปพระมหามงกุฎอยู่ระหว่างฉัตรคู่ปรากฏอยู่ 
วัดป่าเลไลยก์เป็นที่คุ้นของคนทั่วไป เนื่องจากปรากฏอยู่ในวรรณคดีเรื่องขุนช้างขุนแผน ขุนแผนเมื่อเยาว์วัยได้มาบวชเรียนที่วัดนี้ในชื่อว่าเณรแก้ว ความสำคัญของวัดป่าเลไลยก์ตามที่พรรณนาไว้ในเสภาเรื่องขุนช้างขุนแผน ตอนหนึ่งมีดังนี้ 
 ทีนี้จะกล่าวเรื่องเมืองสุพรรณ
จะทำบุญให้ทานการศรัทธา 
หญิงชายน้อยใหญ่ไปแออัด 
ก่อพระเจดีย์ทรายเรียงรายไป 
ยามสงกรานต์คนนั้นก็พร้อมหน้า 
ต่างมาที่วัดป่าเลไลยก์ 
ขนทรายเข้าวัดอยู่ขวักไขว่ 
จะเลี้ยงพระกะไว้วันพรุ่งนี้... 
งานเทศกาลนมัสการหลวงพ่อโตวัดป่าเลไลยก์ มีปีละสองครั้ง คือในวันขึ้น 5-9 ค่ำ เดือน 5 และเดือน 12
กาญจนาภา หงษ์เหิน

นางกาญจนาภา หงษ์เหิน เลขานุการส่วนตัวของคุณหญิงพจมาน ชินวัตร ที่ได้รับความไว้วางใจมาเป็นเวลาหลายปี นางกาญจนาเป็นผู้ที่ได้รับความไว้วางใจให้ดำเนินการเกี่ยวกับเอกสารกฎหมายต่าง ๆ รวมทั้งเกี่ยวกับการโอน และซื้อขายหุ้น บริษัท ชิน คอร์ปอเรชั่น จำกัด บริษัท เอสซี แอสเสท จำกัด สนามกอล์ฟอัลไพน์ ในส่วนของคุณหญิงพจมาน พ.ต.ท .ดร.ทักษิณ ชินวัตร นายบรรณพจน์ ดามาพงศ์ นางสาวยิ่งลักษณ์ ชินวัตร นายพานทองแท้ ชินวัตร นางสาวพิณทองทา ชินวัตร เป็นต้น
ด้านประวัติครอบครัว นางกาญจนาภา เป็น บุตรี นางเกศินี จิปิภพ
นางกาญจนาภา เป็น กรรมการบริหาร ของหลายบริษัท ในเครือชินคอร์ป เช่น เอสซี ออฟฟิซ พาร์ค ซึ่งดูแลบริหาร อาคารชินวัตรทาวเวอร์ 1,2 นางกาญจนาภา สมรสกับ นายวันชัย หงษ์เหิน ซึ่งเป็นเจ้าหน้าที่ห้องค้าหลักทรัพย์ บริษัทเงินทุนหลักทรัพย์ภัทรธนกิจ ซึ่งเป็นตัวแทนดำเนินการซื้อขายหุ้น ของตระกูลชินวัตร
หลังรัฐประหารในประเทศไทย พ.ศ. 2549 นาง กาญจนาภา ถูกคณะกรรมการตรวจสอบการกระทำที่ก่อให้เกิดความเสียหายต่อรัฐ เรียกเข้าให้การ ในกรณีการหลีกเลี่ยงภาษี ในกรณีตระกูลชินวัตรและดามาพงศ์ขายหุ้นกลุ่มบริษัทชินคอร์ป พร้อมกับนายพานทองแท้ และนางสาวพิณทองทา
หลังรัฐประหารในประเทศไทย พ.ศ. 2557 ในวันที่ 24 พฤษภาคม 2557 คณะรักษาความสงบแห่งชาติ มีคำสั่ง ฉบับที่ 13/2557 เรียกให้ นางกาญจนาภา รายงานตัว โดยเขาขอเลื่อนรายงานตัว แต่ได้มารายงานตัวในวันหลัง
ในวันที่ 17 ตุลาคม พ.ศ. 2560 นางกาญจนาภา เข้ารับทราบข้อหาฟอกเงินและสมคบกันฟอกเงิน ตามหมายเรียก กรมสอบสวนคดีพิเศษ
12 พ.ย. 2561 ศาลอาญาคดีทุจริตและประพฤติมิชอบกลางได้ออกหมายจับที่ จ.115/2561 ลงวันที่ 12 พ.ย. 2561 ให้จับตัวนางกาญจนาภา หงษ์เหิน และหมายจับที่ จ.116/2561
สุดสาคร

สุดสาคร คือ ตัวละครในเรื่องพระอภัยมณี โดยสุดสาครเป็นลูกของพระอภัยมณีกับนางเงือกที่ช่วยเหลือพระอภัยมณีหนีมายังเกาะแก้วพิสดาร สุดสาครเกิดที่เกาะแก้วพิสดารและอยู่เติบโตกับพระฤๅษี เมื่อโตขึ้นสุดสาครจึงออกตามหาพ่อ โดยมีม้านิลมังกรเป็นพาหนะ
"แล้วสอนว่าอย่าไว้ใจมนุษย์ มัน
แสนสุดลึกล้ำเหนือกำหนด
 ถึงเถาวัลย์พันเกี่ยวที่เลี้ยวลด ก็ไม่
คดเหมือนหนึ่งในน้ำใจคน
 มนุษย์นี้ที่รักอยู่สองสถาน บิดามารดารักมักเป็นผล
 ที่พึ่งหนึ่งพึ่งได้แต่กายตน เกิด
เป็นคนคิดเห็นจึงเจรจาฯ"
เป็นบทกลอนที่ทำให้สุนทรภู่ต้องบวชเพื่อลี้ภัยทางการเมือง ไปยังวัดอนงค์คาราม
เป็นนิยายแทนแฝงสัญลักษณ์ทางการเมือง
ประวัติสุดสาคร.
ณ เกาะแก้วพิสดาร นางเงือกได้ให้กำเนิดบุตรชายที่เกิดจากพระอภัยมณี ชื่อ สุดสาคร พระฤๅษีที่อยู่ในเกาะแก้วพิสดารได้เลี้ยงดูและสั่งสอนวิชาต่างๆ ให้สุดสาคร สุดสาครจึงออกเดินทางตามหาพระบิดา ที่ออกจากเกาะแก้วพิสดารไป โดยมีสัตว์พาหนะคู่ใจ คือ ม้านิลมังกร ทั้งสองได้หลงไปในเกาะผีสิง จึงต้องต่อสู้กับพวกผีทั้งหมดในเกาะเป็นเวลานานพอสมควร จนเกือบจะเสียท่า แต่ก็รอดมาได้ด้วยความช่วยเหลือจากพระฤๅษีเกาะแก้วพิสดาร 
หลังจากนั้นสุดสาครได้เดินทางต่อจนพบกับชีเปลือย และถูกชีเปลือยล่อลวงเอาม้านิลมังกรและไม้เท้าวิเศษจนถูกผลักตกหน้าผา เดชะบุญที่สุดสาครไม่ตายจึงกลับมาชิงไม้เท้าวิเศษคืนไปได้ที่เมืองแห่งหนึ่ง เจ้าเมืองแห่งนั้นได้รับอุปการะสุดสาครไว้เป็นลูกบุญธรรม จนสุดสาครโตขึ้น จึงออกเดินทางตามหาพระบิดาต่อ โดยครั้งนี้เจ้าเมืองการเวกให้เสาวคนธ์และหัสชัยซึ่งเป็นพระโอรสและพระธิดาของพระองค์ พร้อมทั้งกองเรือรบจำนวนหนึ่งออกเดินทางไปกับสุดสาครด้วย ระหว่างทางกองเรือของสุดสาครถูกฝูงผีเสื้อยักษ์โจมตีและจับตัวเอาเสาวคนธ์และหัสชัยไป สุดสาครติดตามไปสังหารผีเสื้อยักษ์และชิงตัวทั้งสองคนกลับคืนมาได้สำเร็จและเดินทางออกตามหาพระบิดาต่อไป
วัฒนธรรมสมัยนิยม.
เรื่องราวของสุดสาครได้นำมาถ่ายทอดในสื่อต่างๆคือ
อำเภอเมืองอ่างทอง

เมืองอ่างทอง เป็นอำเภอศูนย์กลางการปกครอง การบริหาร เศรษฐกิจ และการศึกษาของจังหวัดอ่างทอง
ที่ตั้งและอาณาเขต.
อำเภอเมืองอ่างทองตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังนี้
ประวัติศาสตร์.
อำเภอเมืองอ่างทองเดิมเรียกว่า อำเภอเมือง ตั้งอยู่ริมฝั่งตะวันตกของแม่น้ำเจ้าพระยาตรงวัดไชยสงคราม (วัดกะเขา) ตำบลบ้านแห ต่อมาในปี พ.ศ. 2356 ทางราชการได้ย้ายเมืองอ่างทองไปตั้งที่บริเวณใต้ปากคลองบางแก้ว ตำบลบางแก้ว ทางฝั่งตะวันออกของแม่น้ำเจ้าพระยา อำเภอเมืองจึงย้ายตามไปด้วย ในปี พ.ศ. 2460 ได้เปลี่ยนชื่อเป็น อำเภอบางแก้ว ตามตำบลที่ตั้ง และเปลี่ยนชื่อเป็น อำเภอเมืองอ่างทอง เมื่อปี พ.ศ. 2481
การแบ่งเขตการปกครอง.
การปกครองส่วนภูมิภาค.
อำเภอเมืองอ่างทองแบ่งพื้นที่การปกครองออกเป็น 14 ตำบล 81 หมู่บ้าน ได้แก่
การปกครองส่วนท้องถิ่น.
ท้องที่อำเภอเมืองอ่างทองประกอบด้วยองค์กรปกครองส่วนท้องถิ่น 11 แห่ง ได้แก่
อำเภอไชโย

ไชโย เป็นอำเภอหนึ่งของจังหวัดอ่างทอง
ที่ตั้งและอาณาเขต.
อำเภอไชโยมีอาณาเขตติดต่อใกล้เคียงดังนี้
ประวัติ.
บ้านไชโยสันนิษฐานว่าอาจตั้งขึ้นเมื่อราวปี พ.ศ. 2128 ในคราวที่สมเด็จพระนเรศวรมหาราชและสมเด็จพระเอกาทศรถได้กรีธาทัพไปรบกับทัพของพระเจ้าเชียงใหม่ในบริเวณที่เป็นอำเภอไชโย ซึ่งจากประวัติศาสตร์ปรากฏว่ามีเพียงชื่อ "บ้านชะไว" และ"บ้านสระเกษ" เท่านั้น พระยาโบราณราชธานินทร์ (พร เดชะคุปต์) สันนิษฐานว่าบ้านไชโยตั้งขึ้นหลังเสร็จสิ้นสงครามดังกล่าว และเพราะเหตุที่ชนะทัพพระเจ้าเชียงใหม่จึงได้ชื่อว่า "บ้านไชโย"
อำเภอไชโยนี้เดิมชาวบ้านเรียกว่า อำเภอบ้านมะขาม เมื่อบ้านไชโยตั้งเป็นอำเภอเมื่อประมาณปี พ.ศ. 2439 โดยทางราชการได้นำชื่อวัดและหมู่บ้านตำบลไชโยมาเป็นชื่ออำเภอ ส่วนชื่ออำเภอบ้านมะขามก็ยกเลิกไป และแม้ที่ว่าการอำเภอจะตั้งอยู่ที่ตำบลจรเข้ร้องก็ไม่ได้ชื่อว่าอำเภอจรเข้ร้อง กลับได้ชื่อว่า อำเภอไชโย เพราะถือว่าชื่อไชโยเป็นสิริมงคลมากกว่า
การแบ่งเขตการปกครอง.
การปกครองส่วนภูมิภาค.
อำเภอไชโยแบ่งเขตการปกครองย่อยออกเป็น 9 ตำบล 51 หมู่บ้าน ได้แก่
การปกครองส่วนท้องถิ่น.
ท้องที่อำเภอไชโยประกอบด้วยองค์กรปกครองส่วนท้องถิ่น 5 แห่ง ได้แก่
อำเภอป่าโมก

ป่าโมก เป็นอำเภอหนึ่งในจังหวัดอ่างทอง 
ที่ตั้งและอาณาเขต.
อำเภอป่าโมกมีอาณาเขตติดต่อกับอำเภอและจังหวัดใกล้เคียงดังนี้
ประวัติ.
ท้องถิ่นอำเภอป่าโมกมีชื่อปรากฏในพระราชพงศาวดารมานานตั้งแต่รัชสมัยสมเด็จพระมหาจักรพรรดิ โดยเฉพาะอย่างยิ่งในรัชสมัยสมเด็จพระนเรศวรมหาราชซึ่งทรงทำสงครามกับพม่าหลายครั้งเพื่อกอบกู้เอกราชของชาติไทย พระองค์เสด็จยกกองทัพเรือมาประทับประชุมพล ณ ตำบลป่าโมก และทำพิธีตัดไม้ข่มนามเอาฤกษ์ชัย ต่อมาท้องถิ่นอำเภอป่าโมก เดิมเป็นที่ส่วนหนึ่งของอำเภอเมืองอ่างทอง ทางราชการได้แบ่งพื้นที่การปกครองเมื่อบริเวณหมู่บ้านป่าโมก ตำบลป่าโมก แขวงเมืองอ่างทอง มณฑลกรุงเก่า เป็นพื้นที่ห่างไกลจากอำเภอเมือง มีหลังคาเรือนประมาณ 900 หลัง และมีประชากรประมาณ 17,000 คน จึงจัดตั้งตำบลป่าโมก ขึ้นเป็น อำเภอป่าโมก กำหนดให้ขึ้นการปกครองกับแขวงเมืองอ่างทอง ตามประกาศกระทรวงมหาดไทยลงวันที่ 2 เมษายน พ.ศ. 2444 โดยมีผลบังคับตั้งแต่วันที่ 7 เมษายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอป่าโมกแบ่งเขตการปกครองออกเป็น 8 ตำบล 53 หมู่บ้าน (หรือ 47 หมู่บ้าน หากไม่นับรวมหมู่บ้านในเขตเทศบาลตำบลป่าโมกซึ่งไม่มีตำแหน่งกำนันและผู้ใหญ่บ้านแล้ว) ได้แก่
การปกครองส่วนท้องถิ่น.
ท้องที่อำเภอป่าโมกประกอบด้วยองค์กรปกครองส่วนท้องถิ่น 7 แห่ง ได้แก่
อำเภอแสวงหา

แสวงหา เป็นอำเภอหนึ่งของจังหวัดอ่างทอง
ที่ตั้งและอาณาเขต.
อำภอแสวงหาตั้งอยู่ห่างจากตัวจังหวัดอ่างทองไปทางทิศตะวันตกเฉียงเหนือ ตามทางหลวงแผ่นดินหมายเลข 3064 (แยกทางหลวงหมายเลข 309 (อ่างทอง) -บรรจบทางหลวงหมายเลข 3032 (ปากดง)) ระยะทางประมาณ 25 กิโลเมตร มีอาณาเขตติดต่อกับอำเภอต่าง ๆ ในจังหวัดอ่างทองและจังหวัดใกล้เคียงดังนี้
ประวัติ.
อำเภอแสวงหา จากร่องรอยหลักฐานทางโบราณคดีที่ค้นพบและปรากฏอยู่ในบริเวณคูเมือง ตำบลห้วยไผ่ ทำให้สันนิษฐานได้ว่าบ้านคูเมืองเป็นเมืองโบราณที่มีมาตั้งแต่สมัยทวารวดีหรือประมาณพุทธศตวรรษที่ 12-13 นอกจากนั้นอำเภอแสวงหายังเคยเป็นสมรภูมิรบของชาวไทยผู้รักชาติที่ต่อสู้กับกองทัพพม่าอย่างกล้าหาญโดยเฉพาะทุ่งบ้านห้วยไผ่ ซึ่งปัจจุบันคือตำบลห้วยไผ่และคลองสะตือสี่ต้น
คำว่า "แสวงหา" หมายถึง การเที่ยวหา การค้นหา สันนิษฐานว่าเดิมพื้นที่ของอำเภอแสวงหาเป็นหมู่บ้านที่เต็มไปด้วยป่าไผ่และไม้นานาชนิด มีสัตว์ป่าอาศัยอยู่ชุกชุม นายพรานที่ล่าสัตว์จำเป็นต้องเที่ยวเสาะหาสัตว์ในป่าบริเวณนั้นซึ่งมีเส้นทางทุรกันดานมาก จึงได้ชื่อว่า "บ้านแสวงหา" และมีหมู่บ้านเรียกว่า "บ้านพราน" ซึ่งเป็นชื่อตำบลหนึ่งในปัจจุบัน
การแบ่งเขตการปกครอง.
การปกครองส่วนภูมิภาค.
อำเภอแสวงหาแบ่งพื้นที่การปกครองออกเป็น 7 ตำบล 61 หมู่บ้าน
การปกครองส่วนท้องถิ่น.
ท้องที่อำเภอแสวงหาประกอบด้วยองค์กรปกครองส่วนท้องถิ่น 8 แห่ง ได้แก่
อัศเจรีย์

อัศเจรีย์ เป็นเครื่องหมายวรรคตอน หรือชื่อในภาษาอังกฤษว่า exclamation point และ exclamation mark ใช้เขียนหลังคำ วลี หรือ ประโยคที่เป็นคำอุทาน หรือใช้เขียนไว้หลังคำที่เลียนเสียงธรรมชาติ เพื่อให้ผู้อ่านทำเสียงได้เหมาะกับเหตุการณ์ในเรื่องนั้น ๆ เช่น อุ้ย! มีเงาอะไรผ่านหน้าไป
ใช้อุทานเลียนเสียงธรรมชาติ
ในทางคณิตศาสตร์ เครื่องหมายอัศเจรีย์สามารถต่อท้ายจำนวนเต็มบวก หรือศูนย์ได้ เพื่อให้มีการดำเนินการแฟกทอเรียล (โดยที่เขียนเป็น <math>n!</math> แล้วอ่านว่า <math>n</math> แฟกทอเรียล)
นขลิขิต

นขลิขิต หรือ วงเล็บ ( ) เป็นเครื่องหมายวรรคตอนชนิดหนึ่ง มีลักษณะโค้งเหมือนรอยเล็บ เครื่องหมายด้านซ้ายเรียกว่า "วงเล็บเปิด" ส่วนด้านขวาเรียกว่า "วงเล็บปิด" (สำหรับภาษาที่เขียนจากขวาไปซ้ายก็จะเรียกกลับกัน) ปกติใช้สำหรับคลุมข้อความที่ขยายหรืออธิบายจากข้อความอื่นให้ความหมายชัดเจนมากขึ้น
การใช้งาน.
การเขียนวงเล็บ ควรเว้นวรรคก่อนวงเล็บเปิดหนึ่งเคาะ หลังวงเล็บปิดหนึ่งเคาะ ส่วนข้อความภายในให้เขียนติดกับวงเล็บ เช่น xxx (yyy) zzz
นขลิขิตรูปแบบอื่น.
วงเล็บต่อไปนี้เป็นส่วนหนึ่งของไวยากรณ์ภาษาญี่ปุ่นและภาษาจีน มีหน้าที่ใช้งานที่แตกต่างกัน ซึ่งเมื่อเขียนในแนวตั้งก็จะคลุมข้อความตามแนวตั้ง
วินโดวส์โฮมเซิร์ฟเวอร์

วินโดวส์โฮมเซิร์ฟเวอร์ (Windows Home Server, ชื่อรหัส: Q) เป็นระบบปฏิบัติการที่มาจากไมโครซอฟท์ ซึ่งได้ประกาศอย่างเป็นทางการในงาน Consumer Electronics Show (CES) 2007 โดยบิลล์ เกตส์ วินโดวส์โฮมเซิร์ฟเวอร์ออกแบบสำหรับครัวเรือนเพื่อใช้งานในบ้านที่มีเครื่องคอมพิวเตอร์หลายเครื่อง โดยจะให้บริการความสามารถหลักในเรื่องการสำรองข้อมูล แชร์ไฟล์ และ Remote Access
วินโดวส์โฮมเซิร์ฟเวอร์ ใช้ฐานจากวินโดวส์เซิร์ฟเวอร์ 2003 SP2 โดยมีส่วนติดต่อกับผู้ใช้ที่ออกแบบให้ใช้งานง่ายสำหรับผู้ใช้ทั่วไป โดยไม่ต้องมีความรู้เรื่องการดูแลเซิร์ฟเวอร์ ซึ่งสามารถเข้าถึงได้ทั้งผ่านเว็บ หรือผ่านโปรแกรมเชื่อมต่อของมันเอง โดยวินโดวส์โฮมเซิร์ฟเวอร์นั้นไม่ต้องการอุปกรณ์ต่อพ่วงอย่างเมาส์ หรือคีย์บอร์ดแต่อย่างใด โดยใช้เครื่องคอมพิวเตอร์อีกเครื่องที่ติดตั้งวินโดวส์เอกซ์พี หรือวินโดวส์วิสตาในการเชื่อมต่อเข้าสู่วินโดวส์โฮมเซิร์ฟเวอร์เพื่อบริหารจัดการแทน
วินโดวส์โฮมเซิร์ฟเวอร์ ยังสามารถทำงานร่วมกับ "Time Machine" โปรแกรมสำรองข้อมูลของ Mac OS X v10.5 Leopard"
วินโดวส์โฮมเซิร์ฟเวอร์ได้มีกำหนดการที่ออกเมื่อปลายปี พ.ศ. 2550
ดำรง วงศ์ทอง

ดำรงค์ วงศ์ทอง เป็นนักร้องลูกทุ่งร่วมสมัย เขามีผลงานเพลงออกมาเป็นระยะ และได้รับความนิยมจากแฟนเพลงในระดับที่น่าพอใจเสมอมา นับตั้งแต่เข้าสู่วงการ
ประวัติ.
ดำรงค์ วงศ์ทอง ชื่อเล่น ดำรง เกิดเมื่อ 20 มีนาคม พ.ศ. 2508 ดำรงค์ชื่นชอบการร้องเพลงอย่างมาก และเมื่อได้รับแรงเชียร์จากเพื่อน ทำให้ได้ไปร้องเพลงหน้าชั้น และในที่สุดก็ได้ร้องเพลงในงานกิจกรรมของโรงเรียน หลังจบการศึกษาชั้นมัธยมปลาย และผิดหวังจากการสอบเข้ามหาวิทยาลัยของรัฐ ดำรงสมัครเข้าเรียนที่มหาวิทยาลัยรามคำแหง แต่มาศึกษาเอาเองอยู่ที่บ้านเพื่อประหยัดค่าใช้จ่าย ต่อมาได้สมัครเข้าเป็นนักร้องในวงดนตรีของญาติ ที่รับแสดงตามงานเลี้ยงต่างๆ ตอนแรกได้ร้องคืนละเพลง และได้ค่าร้องเพลงละ 50 บาท ต่อมาก็ได้ร้องมากขึ้นเรื่อยๆ และมีแฟนเพลงกลุ่มเล็กๆคอยติดตามผลงานการร้อง 
ดำรงค์ เล่าไว้ในรายการ บุปผาฯแฟนคลับว่า"ผมอยากเป็นนักร้องมาก ก็พยายามหัดร้องเพลง ช่วงนั้นผมก็ได้เป็นนักร้องอยู่ในวงเล็กๆ รับเล่นตามงานต่างๆ ทั้งงานบวช งานแต่ง เรียกว่ามีจ้างเล่นงานอะไรก็รับหมด ร้องได้ทุกสไตล์ ก็ร้องเพลงมาเรื่อยๆ " ต่อมางานเริ่มลดลงดำรงค์หันมาทำงานที่สวนอาหารและโรงงานหีบอ้อย จากนั้น พ่อได้ฝากเข้าทำงานที่ธนาคารกรุงศรีอยุธยา สาขาย่อยห้วยกระบอกในตำแหน่งเจ้าหน้าที่ขับรถขนส่งเงิน ขณะเดียวกันก็รับร้องเพลงตามงานเลี้ยงไปด้วย
ดำรงค์เล่าต่อว่า "ตอนได้ทำงานธนาคาร ผมก็อัดเสียงร้องของตัวเองไว้ แล้วก็เปิดฟังในรถ พอเพื่อนมาได้ยินก็ขอซื้อ ตอนแรกผมจะไม่ขาย แต่เพื่อนก็อยากได้ เขาชอบ ผมก็เลยขายให้ แล้วด้วยความที่บอกกันปากต่อปาก ก็มีคนมาขอซื้อเทปจากผมอีก ขายได้ประมาณ 10-20 ตลับ " จนมาวันหนึ่ง ดำรงค์ได้นำเทปที่เขาอัดไว้มาเปิดฟังเล่นที่ธนาคาร บังเอิญญาติท่านหนึ่งของ อ.ชลธี ธารทองนักแต่งเพลงชื่อดังมาได้ยินเข้า จึงนำเทปไปให้อ. ชลธี หลังจากได้ฟังเสียงก็เกิดสนใจ จึงให้คนมาตามตัว หลังได้ฟังเสียงสดๆก็ตัดสินใจรับเขาเข้าเป็นศิษย์ และได้พาเข้ามาเป็นนักร้องในสังกัด ชัวร์ออดิโอ เป็นระยะเวลาหลายปี หลังจากหมดสัญญากับสังกัดชัวร์แล้ว ในปัจจุบันดำรงค์ วงศ์ทอง ยังมีผลงานออกมากับสังกัดค่ายชวนชม โปรโมชั่น และยังมีผลงานให้ได้ติดตามอยู่เรื่อยๆ
รายชื่ออัลบั้ม (ผลงานกลุ่ม).
ร่วมกับ มนต์สิทธิ์ คำสร้อย ,เกษม คมสันต์ , สำราญ บุญลาภ ,ฝน ธนสุนทร , อัมพร แหวนเพชร และ บุญตา เมืองใหม่ 
ร่วมกับ มนต์สิทธิ์ คำสร้อย , เกษม คมสันต์ , สมชาย ไทรงาม , ฝน ธนสุนทร , อัมพร แหวนเพชร , บุญตา เมืองใหม่ และ แอร์ สุชาวดี
โดเมน (ชีววิทยา)

แปดลำดับขั้นสำคัญ ๆ ของการจำแนกชั้นทางวิทยาศาสตร์ ชีวิตแบ่งออกเป็นโดเมน ซึ่งแต่ละโดเมนแบ่งออกเป็นกลุ่มย่อยลงไป ตามแผนภาพไม่ได้แสดงลำดับขั้นที่อยู่อื่น ๆ ที่อยู่ระหว่างนี้
โดเมน  ในทางชีววิทยา อนุกรมวิธานวิทยาคำว่า โดเมน (หรือ) (ละติน: "regio"), หรือ อาณาจักร (dominion) ซูเปอร์คิงดอม (superkingdom), อาณาจักร (realm), หรือ จักรวรรดิ (empire) เป็นอันดับทางอนุกรมวิธานชั้นที่สูงที่สุดในลำดับการจำแนกประเภทของสิ่งมีชีวิตทั้งหมด ซึ่งถูกนำเสนอการจัดอันดับอนุกรมวิธานในระบบสามโดเมนที่พัฒนาโดย คาร์ล โวเซ (Carl Woese), ออตโต คานด์เลอร์ (Otto Kandler) และ มาร์ค วีลิส (Mark Wheelis) ในปี ค.ศ. 1990
ตามระบบโดเมน, ต้นไม้ชีวิตประกอบด้วยสามโดเมนคือ อาร์เคีย (Archaea), แบคทีเรีย (Bacteria), และ ยูแคริโอต (Eukarya) หรือสองโดเมนคือ อาร์เคียและแบคทีเรีย โดยยูคาริโอตรวมอยู่ในอาร์เคีย ในโมเดลสามโดเมน อาร์เคียและแบคทีเรียเป็นโปรคาริโอต (prokaryotes) ซึ่งเป็นสิ่งมีชีวิตเซลล์เดียวที่ไม่มีเยื่อหุ้มเซลล์หุ้มนิวเคลียส สิ่งมีชีวิตทั้งหมดที่มีนิวเคลียสและออร์แกเนลล์ที่มีเยื่อหุ้มจะรวมอยู่ในยูคาริโอตาและเรียกว่า ยูคาริโอต (eukaryotes)
ชีวิตที่ไม่ใช่เซลล์ เช่น ไวรัส จะไม่รวมอยู่ในระบบนี้ ระบบทางเลือกของระบบสามโดเมนรวมถึงระบบสองอาณาจักร (ที่มีอาณาจักร โปรคาริโอตาและยูคาริโอตา) และสมมติฐานอีโอไซต์ (ที่มีสองโดเมนของแบคทีเรียและอาร์เคีย โดยยูคาริโอตาเป็นสาขาของอาร์เคีย)
ว.ณ เมืองลุง

ชิน บำรุงพงศ์ เจ้าของนามปากกา ว.ณ เมืองลุง (11 กันยายน พ.ศ. 2472 - 26 กรกฎาคม พ.ศ. 2547) เป็นนักเขียน และนักแปลหนังสือไทย
ประวัติ.
ชิน บำรุงพงศ์ เกิดเมื่อวันที่ 11 กันยายน พ.ศ. 2472 ที่ตำบลในเมือง อำเภอเมืองพิษณุโลก จังหวัดพิษณุโลก เสียชีวิตเมื่อวันที่ 26 กรกฎาคม พ.ศ. 2547 ที่โรงพยาบาลศิริราช กรุงเทพมหานคร สิริอายุรวม 74 ปี
การศึกษา.
จบระดับประถมศึกษาที่โรงเรียนจีน (สิ่นหมิน) จังหวัดพิษณุโลก มีโอกาสได้เรียนทั้งภาษาไทย และ ภาษาจีน สอบได้ประกาศนียบัตรครู (ป.) เมื่อกระทรวงศึกษาธิการเปิดสอบวิชาครู เมื่อ พ.ศ. 2494
การทำงาน.
ไปเป็นครูที่อำเภอสูงเนิน จังหวัดนครราชสีมา 1 ปี แล้วย้ายไปเป็นครูที่โรงเรียนอำเภอบ้านบึง จังหวัดชลบุรี อีก 1 ปี แล้วย้ายไปสอนที่โรงเรียนศึกษาวัฒนา กรุงเทพมหานคร จนถึง พ.ศ. 2504 ลาออกไปทำงานเป็นเสมียนโรงไม้ที่จังหวัดพัทลุง ภายหลังเห็นเด็กหนุ่มข้างห้องติดนิยายมังกรหยก (จำลอง พิศนาคะ) และคิดว่าตนเองแปลได้ดีกว่า (ประมาณปี พ.ศ. 2506) จึงร่วมงานแปลกับ สำนักพิมพ์เพลินจิตต์ ถนนหลานหลวง (ปัจจุบันเลิกกิจการไปแล้ว) และสำนักพิมพ์อีกหลายแห่งในเวลาต่อมา ว. ณ เมืองลุงแปลหนังสือด้วยวิธีพูดบันทึกลงเทป (ยกเว้นเรื่องแรก คือกระบี่ล้างแค้น) จนมาถึงประมาณ พ.ศ. 2531 จึงยุติอาชีพการแปล
ที่มาของนามปากกา.
นามปากกา "ว.ณ เมืองลุง" ว. เป็นชื่อของวิไลสาวคนรักที่พบกันเมื่อท่านไปทำงานที่จังหวัดพัทลุง จึงเกิดเป็นนาม ว.ณ เมืองลุง
ผลงานแปล.
โกวเล้งเริ่มงานเขียนแปลหนังสือกำลังภายในเมื่อปี 2506 นิยายแปลเรื่องแรกคือเรี่อง กระบี่ล้างแค้น (ของ อ้อเล้งเซ็ง นักเขียนชาวไต้หวัน) จำหน่ายวันแรก 6,000 เล่มหมดภายในสองสามชั่วโมง ต้องพิมพ์รอบบ่ายอีก 2,000 เล่ม เป็นการสร้างประวัติศาสตร์ของวงการหนังสือพ็อคเก็ตบุ๊คในสมัยนั้น สำหรับการแปลในเรื่องต่อมาคือ วีรบุรุษนิรนาม เขาใช้วิธีการพูดใส่เทปให้คนถอดเสียง นับว่าเป็นมิติใหม่ของการแปล นวนิยายกำลังภายในจีนได้รับความนิยมเป็นจำนวนมากจากนักอ่านชาวไทย จึงทำให้ ว. ณ เมืองลุงแปลออกมาไม่ต่ำกว่า 300 เรื่อง และเรื่องที่ได้รับการตีพิมพ์ซ้ำมากที่สุดของ ว. ณ เมืองลุง คือ ฤทธิ์มีดสั้น งานระยะแรก พิมพ์โดยสำนักพิมพ์เพลินจิตต์ จนกระทั่งสำนักพิมพ์หยุดกิจการ จึงเมอบหมายให้สำนักพิมพ์ประพันธ์สาส์น เป็นผู้พิมพ์ต่อมา และยังมีผลงานตีพิมพ์ในหนังสือพิมพ์เดลิเมล์วันจันทร์ ไทยรัฐ และเดลินิวส์
พิณมัจจุราช

พิณมัจจุราช เป็นวรรณกรรมจีน แปลโดยภักดี เป็นเรื่องราวชาวบู๊ลิ้มที่แย่งชิงคัมภีร์และกระบี่เทพยดา เพื่อช่วงชิงความเป็นหนึ่งในแผ่นดิน 
เนื้อเรื่องผูกเรื่องได้สนุกตื่นเต้นไม่เบื่อหน่าย เห้งบุ้งแช (พระเอก) ต้องตามหาคัมภีร์ที่หายสาบสูญไปเพื่อนำมาคืนให้แก่หกเจ้าสำนัก ซึ่งเป็นฝ่ายธัมมะ การตามหาคัมภีร์เต็มไปด้วยการยอกย้อนซ่อนเงื่อน ซึ่งเป็นอุปสรรคต่อการตามหาเป็นอย่างยิ่ง และทุกสำนักล้วนมีแต่ยอดฝีมือที่น่ากลัว เห้งบุ้งแชมีแต่ความเคียดแค้นสุมอยู่ในอกตลอดเวลา เนื่องเพราะบิดามารดาถูกสังหาร จึงมีภารกิจมากมายที่ต้องสะสาง หนึ่งตามแก้แค้นผู้ที่สังหารบิดามารดา สองตามหาคัมภีร์ที่สูญหายไป สามพิทักษ์กระบี่เทพเจ้าซึ่งเป็นกระบี่ที่กวาดล้างอสูรร้ายมารชั่ว และสี่ช่วยจรรโลงบู๊ลิ้มที่กำลังเผชิญหายนะให้อยู่อย่างสงบสุขตลอดไป ภารกิจหน้าที่นี้นับว่าหนักหนาสาหัส จนความตามก็มิอาจมาพรากชีวิตไปได้ ถ้าหน้าที่ยังไม่สิ้นสุด
ยอดขุนโจร

ยอดขุนโจร ("Huo Bing Xiao Shi Yi Lang") เป็นตอนที่สองของชุดบุตรที่สิบเอ็ด ผลงานการประพันธ์ของโกวเล้ง หลังจากที่ตอนจบของตอนที่ 1 ในชุดนี้ เซียวจับอิดนึ้งเดินสู่เส้นทางแห่งความตายโดยท้าสู้กับเทพสำราญเพียงเท่านั้น ปล่อยนักอ่านขบคิดคาดเดาต่าง ๆ นานา จวบกระทั่งสี่ปีให้หลัง โก้วเล้งจึงเขียนยอดขุนโจรออกมา แฟนนักอ่านค่อยทราบว่าเซียวจับอิดนึ้งยังไม่ตาย เลี่ยงเซี้ยเปียะยังแทนที่ตำแหน่งของเทพสำราญ กลายเป็นผู้สืบทอดหน่วยงานฟ้า ดังนั้นการต่อสู้ที่ประลองปัญญาและประลองกำลังจึงเปิดฉากขึ้น
กระบี่ล้างแค้น

กระบี่ล้างแค้น เป็นผลงานแปลเรื่องแรกในชีวิตที่สร้างชื่อ ว.ณ เมืองลุง โดยเป็นหนึ่งในวรรณกรรมจีนกำลังภายในเรื่องเยี่ยม ผลงานแห่งความภาคภูมิใจของ "อ้อเล้งเซ้ง" ขุนพลมือหนึ่งในยุทธจักรนิยายไต้หวัน
เนื้อเรื่อง.
กระบี่ล้างแค้นเป็นเรื่องราวของ ฉื่อง่วนเพ้ง บุรุษหนุ่มเข็ญใจ มีความเจ็บปวดรวดร้าวของความอาฆาต แค้นที่ฝังรากเหง้าอยู่ในจิตใจมาสิบเก้าปี ด้วยบิดามารดาถูกสังหารอย่างอำมหิต เป็นชนวนให้ติดตามหาคู่อาฆาตผู้เป็นปีศาจในคราบนักบุญ จนต้องใช้กระบี่ล้างแค้น แต่ศัตรูคู่แค้นนั้นเคยช่วยชีวิตตนไว้
เรื่องนี้ อ้อเล็งเซ็งแต่งไว้เพียง 1/3 เท่านั้น และตัดจบห้วนๆด้วยสาเหตุไม่ทราบ โดยให้พระเอกถูกฆ่าตายอย่างง่ายๆ ทั้งนี้คาดว่าจะมีปัญหาขัดแย้งกับสำนักพิมพ์ ส่วนที่แต่งต่อ จึงมีเนื้อหาและสำนวนที่แตกต่างไปค่อนข้างมาก
รอยสักมังกร

รอยสักมังกร เป็นบทประพันธ์ของ โกวเล้ง แปลเป็นภาษาไทยโดย ว.ณ เมืองลุง
เรื่องย่อ.
เป็นเรื่องราวของ ชายพเนจรอาภรณ์ดำ นาม ซอฮุ้น ผู้มีอดีตอันเศร้าสลดรันทด และมีความเจ็บปวดรวดร้าวอยู่ในจิตสำนึกที่ยากจะลืมเลือน ผู้มีความเป็นมา ประสบภัยพิบัติของครอบครัว และยังถูกตามล่าสังหารจากภรรยาที่เคยมีความรักอันดื่มด่ำมาด้วยกัน ชอฮุ้นตกอยู่ในวังวนของความอาฆาตแค้นอันยิ่งใหญ่ แต่หัวใจอ่อนไหวเปราะบาง
ดริฟต์

การดริฟต์  คือ รูปแบบการขับขี่รถยนต์ในทางโค้ง โดยทำการโอเวอร์สเตียร์ (oversteer) เข้าหาโค้ง แล้วผ่านโค้งนั้นไปสำหรับการนี้โดยเฉพาะ การดริฟต์อาจใช้เพื่อความสนุก ซึ่งมีจุดประสงค์ที่ผสมผสานระหว่างความสนุกกับการเสริมทักษะในการควบคุมรถ หรืออาจใช้ในการแข่งขันก็ได้ 
การแข่งดริฟต์ เป็นการแข่งที่ดูจากพฤติกรรมการดริฟต์มากกว่าความเร็วที่วิ่งได้ต่อรอบหรือตำแหน่งที่เข้าเส้นชัย เกณฑ์การตัดสินหลัก ๆ จะขึ้นอยู่กับ 4 ปัจจัยได้แก่ มุมการเข้าโค้ง ไลน์ ความเร็ว และลูกเล่นหรือสไตล์การดริฟต์ โดยปกติแล้วการดริฟต์ไม่ใช่วิธีที่ทำให้ไปได้เร็วที่สุดในสนามแข่ง แต่ในบางครั้งการดริฟต์นั้นจะมีประโยชน์อย่างมาก เช่นในการแข่งแรลลี่ แต่ในการแข่งเซอร์กิตนั้น การดริฟต์จะทำให้รถไปได้ช้ากว่าการใช้เทคนิคธรรมดา การดริฟต์นั้นจะสามารถกระทำได้ง่ายกับรถที่เป็นระบบขับเคลื่อนด้วยล้อหลัง เพราะลักษณะการถ่ายกำลังและการถ่ายเทน้ำหนักของรถประเภทนี้เหมาะสมที่สุด
ประวัติ.
การดริฟต์มีต้นกำเนิดมาจากกลุ่มนักแข่งตามถนนบนภูเขาแถบชนบทของประเทศญี่ปุ่น เป็นการแข่งบนถนนบนภูเขา (เรียกว่า โทเกะ) เคอิชิ ทสึชิยะ (Keiichi Tsuchiya) ที่ได้ชื่อดริฟต์คิง เมื่อตอนแข่งรถอยู่ และอยู่ในอันดับรั้งท้าย เขาตัดสินใจที่จะเหวี่ยงรถผ่านโค้ง ทำให้เหล่าฝูงชนรู้สึกตกตะลึงและรู้สึกประหลาดใจไปตาม ๆ กัน ภายหลัง Tsuchiya เรียกมันว่า “การดริฟต์” ในขณะที่นี่อาจไม่ใช่ต้นกำเนิดของมัน แต่มันก็เป็นที่มาของชื่อและการแสดงให้คนอื่นเห็นเป็นครั้งแรก ในปี ค.ศ. 1977 เคอิชิเริ่มต้นอาชีพการแข่งของเขาด้วยการขับรถหลายคัน ในการแข่งระดับมือสมัครเล่นรายการต่าง ๆ การแข่งขันโดยใช้รถที่ไม่ค่อยมีกำลังนั้นค่อนข้างยาก แต่ก็ทำให้ได้ประสบการณ์การเรียนรู้ที่ดี ต่อมาเคอิชิได้มีโอกาสขับรถแข่งโตโยต้า เออี86 สปรินเตอร์ ทรูเอโน่ ซึ่งมีสปอนเซอร์หลักคือ ADVAN ในหลาย ๆ การแข่ง ในขณะที่เข้าโค้งลงเนิน เขาจะดริฟต์รถของเขา ทำให้ได้ความเร็วขณะเข้าโค้งมากกว่าคู่แข่งคนอื่น ๆ เทคนิคนี้ ทำให้เขาได้รับการขนานนามว่าเป็น Drift King ไม่ใช่เพราะอย่างที่หลายคนเข้าใจว่าเขาเป็นคนแรกที่ดริฟต์
รายการแข่งดริฟต์.
มีหลายรายการได้แก่
นอต

นอต  เป็นหน่วยวัดความเร็วภาคพื้นดิน ที่ใช้ในวงการเดินเรือและการบินทั่วโลก มีค่าเท่ากับ 1 ไมล์ทะเล/ชม. มีสัญลักษณ์ตามมาตรฐาน ISO คือ kn และไม่ใช่หน่วยเอสไอ โดยเป็นหน่วยที่ใช้กันอย่างกว้างขวางในด้านอุตุนิยมวิทยา การเดินเรือ และการเดินอากาศ 
Knot มาจากระยะทางรอบวงของโลกซึ่งมีความยาวประมาณ 40074.156 กิโลเมตร หารด้วย 360 ก็จะได้เป็น 1 องศาแล้วเมื่อแบ่งย่อยลงไปเป็น 1 ลิปดาก็หารด้วย 60 อีกครั้งก็จะได้ผลลัพธ์ประมาณ 1.85 กิโลเมตร และผลลัพธ์ที่ได้นี่เองที่เรียกว่า 1 นอต
พาสเจอร์ไรซ์

พาสเจอร์ไรซ์ คือกระบวนการทำลายเชื้อแบคทีเรียบางชนิด โดยผู้คิดค้นวิธีการนี้คือ หลุยส์ ปาสเตอร์ นักวิทยาศาสตร์ชาวฝรั่งเศส เขาสังเกตว่าไวน์ผลไม้ก่อนที่จะจำหน่ายบางส่วนนั้นมีรสชาติเปรี้ยวเนื่องจากกิจกรรมของจุลินทรีย์บางชนิด เขาจึงนำไวน์ดังกล่าวไปผ่านความร้อน 50 - 55 องศาเซลเซียส พบว่าไวน์กลับมามีรสชาติไม่เปรี้ยว เขาจึงสันนิษฐานว่า รสเปรี้ยวที่เกิดขึ้นนั้นเป็นสาเหตุมาจากอุปกรณ์ที่ใช้หมักไวน์มีการปนเปื้อนจุลินทรีย์ หลักการนี้จึงนำมาใช้ในขั้นตอนการผลิตนมในปัจจุบัน เรียกว่า กระบวนการพลาสเจอร์ไรเซชันในที่สุด
กระบวนการ.
ปัจจุบันการพาสเจอร์ไรเซซัน "pasteurization"ใช้เวลาและอุณหภูมิแตกต่างกัน เช่น อุณหภูมิ 62.8 องศาเซลเซียส เป็นเวลา 60 นาที หรือ 71.1 องศาเซลเซียส เป็นเวลา 15 วินาที การใช้อุณหภูมิ และเวลานี้ยังไม่สามารถทำลายแบคทีเรียที่ทนร้อนอีกหลายชนิด จึงต้องเก็บผลิตภัณฑ์พาสเจอร์ไรซ์ไว้ที่อุณหภูมิต่ำ เพื่อป้องกันการเจริญของเชื้อแบคทีเรียชนิดอื่น สำหรับนมที่ผ่านกรรมวิธีฆ่าเชื้อนี้จะมีคุณค่าสารอาหารเกือบเท่ากับ น้ำนมก่อนผ่านการฆ่าเชื้อ ตลอดจนรสชาติของนมจะมีคุณสมบัติใกล้เคียงกับ น้ำนมตามธรรมชาติมากกว่าวิธีอื่น
ไต้ ซื่อเจี๋ย

ไต้ซื่อเจี๋ย (พินอิน: "dài sì jié") เป็นนักเขียนและผู้กำกับภาพยนตร์ชาวฝรั่งเศสเชื้อสายจีน
ประวัติ.
ไต้ซื่อเจี๋ยเกิดเมื่อวันที่ 2 มีนาคม ค.ศ. 1954 ที่มณฑลฝูเจี้ยน สาธารณรัฐประชาชนจีน ในครอบครัวชนชั้นกลางที่ได้รับการศึกษา เขาถูกส่งไปสัมมนาเพื่อดัดแปลงตนเองในชนบทระหว่างปี ค.ศ. 1971 – 1974 ตามนโยบายของประเทศในช่วงการปฏิวัติวัฒนธรรม ไต้ซื่อเจี๋ยจบการศึกษาจากมหาวิทยาลัยในสาขาประวัติศาสตร์ศิลปะ เขาได้รับทุนการศึกษาและศึกษาต่อในประเทศฝรั่งเศสในปี ค.ศ. 1984 เริ่มสนใจทางด้านการกำกับภาพยนตร์ เขาเริ่มอาชีพผู้กำกับภาพยนตร์และเขียนหนังสือไปพร้อมๆกันจนถึงปัจจุบัน
ผลงาน.
วรรณกรรม
ภาพยนตร์
โลกของโซฟี

โลกของโซฟี  เป็นวรรณกรรมเชิงปรัชญาของโยสไตน์ กอร์เดอร์ นักเขียนชาวนอร์เวย์ พิมพ์ขึ้นในปี ค.ศ. 1991 ด้วยภาษานอร์เวย์ ได้รับการแปลเป็นภาษาอังกฤษเมื่อปี ค.ศ. 1995 แปลเป็นภาษาไทยโดยสายพิณ ศุพุทธมงคล นอกจากจะเป็นหนังสือนวนิยายแล้ว โลกของโซฟียังเปรียบเสมือนเป็นตำราประวัติศาสตร์ปรัชญาตั้งแต่สมัยกรีกจนถึงปัจจุบัน ผู้เขียนได้อธิบายแนวความคิดทางปรัชญาของแต่ละยุคสมัยผ่านตัวละครคือโซฟี อามุนด์เซ่นและครูสอนปรัชญาผู้ทำตัวลึกลับ โดยเริ่มต้นจากคำถามเบื้องต้น คือ "ตัวเราเป็นใคร?" และ "โลกมาจากไหน?"
องเมียวสะ

องเมียวสะ (; โรมาจิ: "Onmyōza") เป็นวงดนตรีแนวเจ-เมทัล ซึ่งประยุกต์เอาดนตรีเฮฟฟวี่ เมทัลผสมกับสำเนียงแบบเจ-ร็อค จากประเทศญี่ปุ่น ชื่อของวงเป็นการผสมคำระหว่าง "องเมียว (; โรมาจิ: "onmyōdō") " และ "การรวมกลุ่ม (; โรมาจิ: "za") " ดังนั้นชื่อวงจึงอาจแปลเทียบเคียงได้ว่า "กลุ่มองเมียว" ในการแสดงสดสมาชิกในวงจะแต่งกายแบบย้อนยุค โดยจะใส่กิโมโนแบบยุค โลโก้เดิมของทางวงเป็นรูปดาว 5 แฉก โดยปรากฏบนหน้าปก 4 อัลบั้ม แรก ส่วนโลโก้ใหม่มีลักษณะคล้ายสัญลักษณ์ หยิน-หยาง เริ่มใช้ครั้งแรกบนบกอัลบั้มรวมฮิตของวงคือ In'you-Shugyoku และใช้โลโก้นี้จนถึงปัจจุบัน
องเมียวสะเริ่มทำงานดนตรีอย่าจริงจังใน ค.ศ. 1999 โดยแสดงสดครั้งแรกที่งาน Osaka Brandnew venue ในวันที่ 20 มิถนายน 1999 สมาชิกชุดแรกประกอบด้วย มาทาทาบิ, คุโรเนโกะ, มาเนกิ และ คารุคัง ซึ่งในตอนนั้นทางวงยังไม่มีมือกลอง จึงได้จ้างโทระมาเป็นมือกลองสนับสนุน และภายหลังโทระก็กลายเป็นสมาชิกถาวร ในปีเดียวกันนี้องเมียวสะออกอัลบั้มแรก Kikoku Tensho ผ่านสังกัด Moryo's Box ซึ่งเป็นสังกัดอินดี้ที่ทางวงตั้งขึ้นเอง จนในปี 2001 ทางวงก็ไดเซ็นสัญญากับ King Records ราวปี 2009 โทระได้ลาออกจากการเป็นสมาชิกถาวรของวง แต่ยังเป็นสมาชิกหลักในการแสดงสดเหมือนเดิม สถานะในวงของโทระเปฌนสิ่งที่ค่อนข้างแปลกประหลาดเพราะในอัลบั้ม Kikoku-Tenshou แม้โทระจะเป็นสมาชิกถาวรแล้ว แต่ก็ลงเครดิตว่าเป็นมือกลองสนับสนุน และโทระกลายเป็นมือกลองสนับสนุนอีกครั้งในซิงเกิล Kokui no Tennyo　และมีเครดิตเป็นมือกลองสนับสนุนจนปัจจุบัน
อนึ่งชื่อสมาชิกของวงจะมีความหมายเกี่ยวข้องกับแมว ดังนี้คุโรเนโกะ แปลว่า "แมวดำ", มาทาทาบิ แปลว่า เปลวไฟแต่พ้องเสียงกับความหมายที่ว่า "เป็นที่รักของแมว", มาเนกิ แปลว่ายักษ์แต่พ้องเสียงกับ "แมวกวัก", คารุคัง แปลว่าความชั่วร้าย แต่ก็พ้องเสียงกับชื่อยี่ห้ออาหารแมว และโทระ แปลว่า "เสือ" ซึ่งเป็นสัตว์ตระกูลแมว
เนื้อหาของเพลง.
เนื้อหาเพลงขององเมียวสะส่วนใหญ่จะเป็นเรื่อง (; โรมาจิ: "oni") (; โรมาจิ: "yōkai") และ ต่างๆของญี่ปุ่น เป็นหลัก แต่องเมียวสะก็ยังมีเพลงชุด (series) ที่มีเนื้อหาแนวอื่นๆแทรกไว้ในแต่ละอัลบั้มดังนี้
ชุดเวทย์นินจา (; โรมาจิ: "ninpocho") จะมีอยู่ 1 เพลงในทุกอัลบั้ม แต่งขึ้นเพื่อเป็นการระลึกถึงนักเขียนชาวญี่ปุ่น มีรายชื่อเพลงดังนี้
ชุดเพลงโยชิทซึเนะ (Kumikyoku 'Yoshitsune') เป็นชุดเพลงที่แต่งขึ้นสดุดีวีรบุรุษในยุคเฮอันเพลงชุดนี้อยู่ในอัลบั้ม Garyo-Tensei แต่ตัดออกเป็น 3 ซิงเกิล คือ
ชุดเพลงสดุดี คนสำคัญของยุคสงครามเป็นชุดเพลงล่าสุด มี 2 ซิงเกิล คือ
ผลงาน.
อัลบั้ม 
อัลบั้มแสดงสด 
ซิงเกิล 
หมายเหตุ
ดีวีดี
ไออาร์ซี

ไออาร์ซี  เป็นรูปแบบในการพูดคุยบนอินเทอร์เน็ต โดยมีรูปแบบในการสนทนาแบบกลุ่ม ใน 1 กลุ่มสนทนาเรียกว่า ช่อง (channel) แต่ก็ยังเปิดให้สนทนาแบบ หนึ่ง-ต่อ-หนึ่ง ผ่านระบบส่งข้อความส่วนตัว
IRC ถูกคิดค้นขึ้นโดย Jarkko Oikarinen ในปลายเดือน สิงหาคม ค.ศ. 1988 เพื่อมาแทนที่โปรแกรม MUT (MultiUser talk) บน BBS เรียกกันว่า OuluBox ในประเทศฟินแลนด์ Oikarinen ได้แรงบันดาลใจมาจาก Bitnet Relay Chat ที่ทำงานบนระบบเครื่อข่าย Bitnet
IRC ได้แสดงถึงคุณสมบัติเด่น เมื่อมันถูกใช้ในการรายงานเหตุการณ์รัฐประหารในโซเวียต เมือปี ค.ศ. 1991 และยังถูกใช้ในทำนองเดียวกันอีกครั้งโดยชาวคูเวตระหว่างการบุกรุกอิรัก
โปรแกรม IRC ที่ได้รับความนิยม.
ปัจจุบันโปรแกรมที่ใช้ในการเชื่อมต่อ IRC นั้น พัฒนามาในระดับเดียวกันกับปัจจุบัน ซึ่งสามารถใช้งานบนทั้งคอมพิวเตอร์และมือถือรองรับระบบปฏิบัติการ iOS และ Android ซึ่งมีหลากหลายโปรแกรมให้เลือกใช้เช่นกัน โดยมีให้ดาวน์โหลดใน App Store และ Play Store โดยโปรแกรมที่แนะนำเป็นอันดับต้น ๆ คือ LimeChat, AnChat เป็นต้น
เครือข่ายไออาร์ซี.
เครือข่ายไออาร์ซียังถูกใช้กันอยู่แพร่หลายในสังคมปัจจุบัน โดยความนิยมขึ้นอยู่กับพื้นที่ และขอบเขตของพื้นที่นั้น ๆ โดยมีเครือข่าย IRC ทั่วโลกที่มีชื่อเสียง เช่น
ซอฟต์แวร์สำนักงาน

ซอฟต์แวร์สำนักงาน หรือ ชุดซอฟต์แวร์สำนักงาน  เป็นซอฟต์แวร์สำหรับใช้ในการทำงานในสำนักงาน โดยมีการรวมซอฟต์แวร์ต่าง ๆ ที่จำเป็นเข้าไว้ด้วยกัน โดยมีรูปแบบการใช้งานง่ายๆ และโดยปกติ สามารถนำซอฟต์แวร์ในชุดมาใช้งานร่วมกันได้
รูปแบบของชุดซอฟต์แวร์.
ชุดซอฟต์แวร์สำนักงานส่วนใหญ่ อย่างน้อยจะมีการรวมเอา ซอฟต์แวร์ประมวลผลคำ (word processor) และ ซอฟต์แวร์ตารางงาน (spreadsheet). หากมีเพิ่มเติม ในชุดซอฟต์แวร์อาจมี ซอฟต์แวร์นำเสนอ เครื่องมือ ฐานข้อมูล ชุดแก้ไขงานกราฟิค และเครื่องมือที่ใช้ในการสื่อสาร ในชุดโปรแกรมสำนักงาน อาจะมีการเพิ่มโปรแกรมรับส่งอีเมลและโปรแกรมจัดการข้อมูลส่วนตัว หรือ ชุดโปรแกรมใช้งานระบบกลุ่ม
ช็อน บย็อง-กวัน

ช็อน บย็อง-กวัน (อักษรโรมัน: Chun Byung-Kwan) นักมวยสากลชาวเกาหลีใต้ สถิติการชก 20 ครั้ง ชนะ 11 (น็อค 4) เสมอ 2 แพ้ 7
ประวัติ.
ช็อนขึ้นชกมวยสากลอาชีพครั้งแรกเมื่อ 8 ตุลาคม พ.ศ. 2526 ชนะคะแนน ปาร์ค นัมชุน จากนั้นขึ้นชกชนะเป็นส่วนใหญ่ จนได้ครองแชมป์เกาหลีใต้รุ่นซูเปอร์ฟลายเวทเมื่อ 2 สิงหาคม พ.ศ. 2529 ชนะคะแนน ปาร์ค ยุนโฮ ในการชกครั้งถัดมา ช็อนขึ้นชิงแชมป์ OPBF รุ่นซูเปอร์ฟลายเวท เมื่อ 16 ตุลาคม พ.ศ. 2529 ชนะน็อค คิม กีซาง ยก 3 ได้แชมป์มาครอง ช็อนป้องกันแชมป์ได้ 3 ครั้ง ช็อนขึ้นชิงแชมป์โลกรุ่นจูเนียร์แบนตัมเวท WBA กับเขาทรายแกแล็กซีที่กรุงเทพฯ เมื่อ 12 ตุลาคม พ.ศ. 2530 ปรากฏว่าช็อนเป็นฝ่ายแพ้น็อคในยกที่ 3
หลังจากชิงแชมป์โลกไม่สำเร็จ ช็อนขึ้นชกแชมป์ OPBF รุ่นซูเปอร์ฟลายเวท แต่คราวนี้เขาเป็นฝ่ายแพ้คะแนน ชาง แตอิลไปเมื่อ 24 มกราคม พ.ศ. 2531 เสียแชมป์ไป จากนั้น ช็อนมาชิงแชมป์เกาหลีใต้รุ่นซูเปอร์ฟลายเวทที่ว่างเมื่อ 25 พฤศจิกายน พ.ศ. 2532 ชนะน็อค เมียง โฮยาง ยก 3 ได้แชมป์มาครอง แต่พอป้องกันแชมป์ครั้งแรกเมื่อ 10 มิถุนายน พ.ศ. 2533 ปรากฏว่าเป็นฝ่ายแพ้คะแนน ลิม กวางบอก เสียแชมป์ไป ช็อนขึ้นชกครั้งสุดท้ายเมื่อ 24 พฤศจิกายน พ.ศ. 2533 แพ้น็อค ลี เซืองคู ยก 3 จากนั้นก็แขวนนวม
โยชิโอะ ชิราอิ

โยชิโอะ ชิราอิ (; โรมาจิ: "Shirai Yoshio") นักมวยสากลชาวญี่ปุ่น เกิดเมื่อ 23 พฤศจิกายน พ.ศ. 2466 เป็นแชมป์โลกมวยสากลคนแรกของประเทศญี่ปุ่น เสียชีวิตเมื่อ 26 ธันวาคม พ.ศ. 2546 จากโรคปอดบวม รวมอายุได้ 80 ปี
ประวัติ.
ชิราอิเริ่มชกมวยตั้งแต่ยังเรียนในโรงเรียนประถมศึกษา เริ่มชกมวยสากลอาชีพครั้งแรกเมื่อ พ.ศ. 2486 ระหว่างสงครามโลกครั้งที่ 2 โดยชกมวยสากลอาชีพได้ 8 ครั้งก่อนจะเข้าร่วมกับกองทัพเรือญี่ปุ่นจนปลดประจำการใน พ.ศ. 2488 จากนั้นจึงกลับมาชกมวยต่อ แม้จะได้รับบาดเจ็บมาระหว่างสงครามจนเกือบต้องแขวนนวม เขาได้พบกับอัลวิน โรเบิร์ต คาห์น ชาวสหรัฐเชื้อสายยิว ซึ่งได้เป็นเทรนเนอร์และผู้จัดการให้เขาจนพัฒนาทักษะการชกที่ดีขึ้น
หลังจากคาห์นเป็นเทรนเนอร์ ชิราอิขึ้นชกเมื่อ พ.ศ. 2491 ด้วยสไตล์การชกที่ดุดัน จนได้ครองแชมป์ญี่ปุ่นรุ่นฟลายเวทเมื่อ พ.ศ. 2492 และได้ครองแชมป์ญี่ปุ่นรุ่นแบนตัมเวทในปีเดียวกัน จน พ.ศ. 2494 ชิราอิชกแพ้คะแนนดาโด มาริโน นักมวยแชมป์โลกของ NBA, เดอะริงและไลนีลชาวอเมริกันในขณะนั้นได้ในการชกแบบนอกรอบ เมื่อ 21 พฤษภาคม จากนั้น ชกแก้มือกันอีกครั้งในเดือนธันวาคมปีเดียวกัน ปรากฏว่าชิราอิชนะน็อคในยกที่ 7 จึงชกกันอีกเป็นครั้งที่ 3 ใน พ.ศ. 2495 โดยมีตำแหน่งแชมป์โลก NBA, เดอะริงและไลนีลเป็นเดิมพัน ซึ่งชิราอิเป็นฝ่ายชนะคะแนนได้แชมป์โลกไปครอง เขาป้องกันตำแหน่งได้ 4 ครั้งก่อนจะเสียแชมป์โลกให้กับปัสกวล เปเรซ นักมวยชาวอาร์เจนตินาและขึ้นชกแก้มือกับเปเรซอีกครั้งก็เป็นฝ่ายแพ้อีก ชิราอิจึงแขวนนวมไป
หลังจากแขวนนวม เขาได้เป็นผู้บรรยายการแข่งขันกีฬาและเป็นนักวิจารณ์ก่อนจะตั้งค่ายมวยใน พ.ศ. 2538 ร่วมกับโยโก กูชิเก็ง เขาได้รับรางวัลจากรัฐบาลญี่ปุ่นใน พ.ศ. 2538 เกี่ยวกับความสามารถในการเล่นกีฬา และเข้าสู่หอเกียรติยศของนิตยสารเดอะริง ใน พ.ศ. 2520 เสียชีวิตด้วยโรคปอดบวมเมื่อ 26 ธันวาคม พ.ศ. 2546 รวมอายุได้ 80 ปี
เจอร์รี หยาน

เจอร์รี เหยียน (อักษรโรมัน: Jerry Yan; หรือ เหยียน เฉิงซฺวี่ อักษรจีนตัวย่อ: 言承旭, พินอิน: Yán Chéngxù; เกิด 1 มกราคม ค.ศ. 1977) หรือชื่อจริงว่า เลี่ยว หยางเจิ้น (廖洋震, Liào Yángzhèn) เป็นนักแสดง นักร้อง และนายแบบชาวไต้หวัน และเป็นอดีตสมาชิกของวงเอฟโฟร์ ต่อมาเปลี่ยนชื่อเป็น JVKV เป็นที่รู้จักจากบทบาท "เต้าหมิงซื่อ" จากซีรีส์โทรทัศน์เรื่อง "รักใสใส หัวใจสี่ดวง" (2001)
ประวัติ.
เขาเริ่มทำงานรับจ้าง มาตั้งแต่ อายุ 11 ปี จนเข้าสู่วงการ เขาประสบความสำเร็จจากภาพยนตร์ละครเรื่อง รักใสใสหัวใจ 4 ดวง ภาค 1 – 2 (Meteor Garden I & II) (สร้างจากหนังสือการ์ตูนญี่ปุ่นเรื่อง สาวแกร่งแรงเกินร้อย) และได้ออกอัลบั้มผลงานเพลงกลุ่มกับศิลปินวงเอฟโฟร์ (JVKV) 
ทางด้านการกุศล เจอร์รีให้ทุนการศึกษา เด็กยากไร้ในแผ่นดินจีนตอนเหนือ ชื่อโครงการ ชุนเหลยปัน เพื่อให้เด็ก ๆ สำเร็จการศึกษาภาคบังคับ ในปี 2006 เจอร์รีได้รับเกียรติสูงสุด จากผู้นำองค์กรการกุศล 10 ประเทศ คือ ให้ปฏิบัติหน้าที่ทูตคนแรกขององค์กร ในตำแหน่ง The First World Vision Asia-Pacific Ambassador ปัจจุบันการกระทำของเขา จึงกลายมาเป็นแบบอย่างแนวทางในการทำการกุศลแก่แฟน ๆ จำนวนมาก
ผลงาน.
พิธีกร.
ABCDEF4 (2001)
Records : Clean Teeth with Oral-B (2005), Special Edition CD+ Mini-Concert VCD (2004), Season of Fireworks(2002), F4's Hong Kong Concert DVD(2002)1), Meteor Rain (2001), F4 Taipei Concert DVD(2001) 
(Music Videos) Zhang Xue You's "I don't want to end it" MV acting(2001), Wan Fang's "Hear the wind Sing" (2000), Xin Xiao Qi's "Lost Way" (2000), Xiao Ya Xuan's "Nobody" (2000), Zhou Hua Jian's "If I'm now(2000), Luan Dan Tan's "A different friend". 
อื่น ๆ
Concert : F4 Concert and Solo Concert more 30 shows in 11 countries(2002-2006)
Meet&Greed : Worldwide Fans more 20 trips in 10 countries (2003-2006)
Cover Magazine : more 5 countries more 100 books (2002-2006)
Writings : "My F4 Book" JP (2005)
Photobook: Amphibian (2002), F4 Tokyo (2005) 
การเปิดเว็บไซต์.
เว็บของ Jerry เปิดตัวเมื่อ August 12 2006 มีแฟน ๆ กว่า 10 ประเทศ จำนวนกว่า 2,000 คน ไปร่วมงานการเปิดเว็บไซต์ที่ไทเป ไต้หวัน
สุชานัน วิรัชประเสริฐ

สุชานัน วิรัชประเสริฐ ชื่อเล่น แจน นักเทนนิสหญิงของไทย มีอันดับโลกสูงสุด ประเภทหญิงเดี่ยว อันดับ 172 เมื่อปี 2547
สุชานันเริ่มมีชื่อเสียงเป็นที่รู้จัก หลังจากสามารถเอาชนะ นิโคล แพรตต์ (Nicole Pratt) นักเทนนิสหญิงมือหนึ่งของออสเตรเลีย ในการแข่งขันเฟดคัพ เวิลด์กรุ๊ป รอบเพลย์ออฟ เมื่อเดือนกรกฎาคม 2547 ที่สนามเมืองทองธานี
จาโกโม กาซาโนวา

จาโกโม จีโรลาโม กาซาโนวา (2 เมษายน ค.ศ. 1725 ในเมือง เวนิส ประเทศอิตาลี – 4 มิถุนายน ค.ศ. 1798 ในเมืองดุกซ์ แคว้นโบฮีเมีย) เป็นนักผจญภัยและนักประพันธ์ชาวอิตาลีจากสาธารณรัฐเวนิส อัตชีวประวัติของเขา "Histoire de ma vie" (ชีวิตของข้าพเจ้า) ได้รับการยกย่องว่าเป็นหนึ่งในแหล่งข้อมูลที่น่าเชื่อถือที่สุดเกี่ยวกับขนบธรรมเนียมและบรรทัดฐานของชีวิตทางสังคมของชาวยุโรปในช่วงคริสต์ศตวรรษที่ 18
เป็นที่รู้กันว่าคาสโนว่าใช้นามแฝง เช่น บารอนหรือเคานต์แห่งฟารุสซี (นามสกุลเดิมของแม่) หรือเชอวาลิเยร์ เดอ ซิงกอลต์
แม้ว่าเขามักจะมีความเกี่ยวข้องกับดอน ฆวน (Don Juan) เพราะทั้งสองชอบมีชู้กับสตรีจำนวนมาก แต่กาซาโนวานั้นแตกต่างไปมากจากบุคคลอื่น ๆ ที่อาจนับว่ามีบุคลิกแบบเดียวกันนี้ นั่นคือ ขณะที่ดอน ฆวน เป็นบุคคลในตำนาน แต่กาซาโนวาเป็นบุคคลจริงในประวัติศาสตร์ นอกจากนี้เขายังต่างจากดอน ฆวน ตรงที่เขาถือว่ามีความรักจริงจังกับหญิงที่เขาแอบเป็นชู้ ซึ่งมักจะยังคงเป็นเพื่อนกันตลอดเป็นเวลานาน หลังจากความสัมพันธ์นั้นสิ้นสุดลง
บริการรับฝากวีดิทัศน์

บริการรับฝากวีดิทัศน์  หมายถึงเว็บไซต์ ที่ให้บริการฝาก หรือ อัปโหลดไฟล์ พวกวิดีโอคลิป ซึ่งมีทั้งที่ต้องเสียเงินเพื่อแลกกับเนื้อที่ ลูกเล่นต่าง ๆ ในการใช้งาน หรือ เว็บไซต์ที่ให้บริการฝากไฟล์ วิดีโอ ฟรี อีกด้วย โดยคลิปวิดีโอนั้น ผู้ใช้งานสามารถอัปโหลดหรือส่งไฟล์ขึ้นไปได้ ยัง server ของผู้ให้บริการ
ซึ่งบางค่าย เช่น ยูทูบ จะมีระบบเปลี่ยนแปลง หรือแปลงไฟล์จากที่เป็น Video format เป็นไฟล์แฟลช เพื่อให้ผู้ใช้งานสามารถนำไปใช้ได้อย่างที่ต้องการเพื่อแบ่งปันให้กับเพื่อนได้ชมกัน ตามเว็บต่าง ๆ หรือ ตามแต่ผู้อัพไฟล์นั้นต้องการ
สนฉัตร รติวัฒน์

สนฉัตร รติวัฒน์ หรือชื่อเล่น ต้น นักเทนนิสชายไทย เป็นแฝดผู้พี่ของ สรรค์ชัย รติวัฒน์ (ต้อง) ทั้งสองคนลงแข่งขันเทนนิสอาชีพประเภทคู่ด้วยกัน มีอันดับโลกประเภทชายคู่สูงสุดที่ อันดับ 39 เมื่อวันที่ 28 เมษายน พ.ศ. 2551 
สนฉัตร และสรรค์ชัย เป็นบุตรของนายฉัตรชัย และนางสายพิณ รติวัฒน์ เริ่มเล่นเทนนิสเมื่ออายุได้ 5 ปี โดยมีบิดาเป็นผู้ฝึกสอน
เมื่อวันที่ 13 ธันวาคม พ.ศ. 2549 สนฉัตร-สรรค์ชัย ได้เหรียญเงินจากการแข่งขันเทนนิสประเภทคู่ ในเอเชียนเกมส์ 2006 ที่โดฮา ประเทศกาตาร์ โดยในรอบชิงชนะเลิศกับคู่ของ มาเฮช บูปาติ และ ลีนเดอร์ เพส นักเทนนิสประเภทคู่ชาวอินเดีย อดีตมืออันดับหนึ่งของโลก อดีตคู่ชนะเลิศเทนนิสวิมเบิลดัน โรลัง การ์ลอส และยูเอสโอเพน คู่สนฉัตร-สรรค์ชัย พ่ายแพ้หวุดหวิด 1 ต่อ 2 เซต 5-7, 7-6 (9-7), 6-3 
สนฉัตร-สรรค์ชัย ได้แชมป์เอทีพีแรก ในการแข่งขันไทยแลนด์ โอเพ่น ประเภทชายคู่ เมื่อวันที่ 30 กันยายน พ.ศ. 2550 ชนะคู่จากฝรั่งเศส มิชาแอล ลอดร้า และ นิโกลาส์ มาฮุต 2 ต่อ 1 เซต 3-6, 7-5, 10-7
สรรค์ชัย รติวัฒน์

สรรค์ชัย รติวัฒน์ ชื่อเล่น ต้อง นักเทนนิสชายไทย เป็นแฝดผู้น้องของ สนฉัตร รติวัฒน์ (ต้น) ทั้งสองคนลงแข่งขันเทนนิสอาชีพประเภทคู่ด้วยกัน มีอันดับโลกประเภทชายคู่สูงสุดที่ อันดับ 39 เมื่อวันที่ 28 เมษายน พ.ศ. 2551 (สนฉัตร อยู่ที่อันดับ 39)
สนฉัตร และสรรค์ชัย เป็นบุตรของนายฉัตรชัย และนางสายพิณ รติวัฒน์ เริ่มเล่นเทนนิสเมื่ออายุได้ 5 ปี โดยมีบิดาเป็นผู้ฝึกสอน
เมื่อวันที่ 13 ธันวาคม พ.ศ. 2549 สนฉัตร-สรรค์ชัย ได้เหรียญเงินจากการแข่งขันเทนนิสประเภทคู่ ในเอเชียนเกมส์ 2006 ที่โดฮา ประเทศกาตาร์ โดยในรอบชิงชนะเลิศกับคู่ของ มาเฮช บูปาติ และ ลีนเดอร์ เพส นักเทนนิสประเภทคู่ชาวอินเดีย อดีตมืออันดับหนึ่งของโลก อดีตคู่ชนะเลิศเทนนิสวิมเบิลดัน โรลัง การ์ลอส และยูเอสโอเพน คู่สนฉัตร-สรรค์ชัย พ่ายแพ้หวุดหวิด 1 ต่อ 2 เซต 5-7, 7-6 (9-7) , 6-3 
สนฉัตร-สรรค์ชัย ได้แชมป์เอทีพีแรก ในการแข่งขันไทยแลนด์ โอเพ่น ประเภทชายคู่ เมื่อวันที่ 30 กันยายน พ.ศ. 2550 ชนะคู่จากฝรั่งเศส มิชาแอล ลอดร้า และ นิโกลาส์ มาฮุต 2 ต่อ 1 เซต 3-6, 7-5, 10-7
วัดสิงห์สุทธาวาส

วัดสิงห์สุทธาวาส เดิมชื่อ วัดสิงห์ เป็นวัดไทย นิกาย มหานิกาย ตั้งอยู่ที่ ตำบลโพสังโฆ อำเภอค่ายบางระจัน จังหวัดสิงห์บุรี ในอดีต เป็นที่ประดิษฐาน หลวงพ่อนาค โบสถ์ของวัดนี้ดูสวยแปลกตากว่าที่อื่น เพราะมีตัวพญานาคสีพันธ์อยู่รอบโบสถ์ ภายในก็มีจิตรกรรมฝาผนังอันงดงาม
ประวัติ.
สมเด็จพระเจ้าบรมวงศ์เธอ กรมพระยาดำรงราชานุภาพ ทรงเล่าถึงเมืองสิงห์ ถวายสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ไว้ในสาส์นสมเด็จ ว่า "...เมืองสิงห์บุรีเป็นเมืองใหญ่และเก่า มีป้อมปราการ วัง วัดมหาธาตุ และของสำคัญ คือ พระนอนจักรสีห์ ใหญ่ยาวกว่าพระนอนองค์อื่น ๆ ในเมืองไทย ทำเป็นแบบพระนอนอินเดียเหมือนเช่นที่ ถ้ำคูหาภิมุข วัดคูหาภิมุข อำเภอเมืองยะลา คือ พระกรขวาศอกยื่นไปทางด้านหน้า ไม่ทำงอพระกรตั้งขึ้นรับพระเศียร
แบบพระนอนไทย เมืองสิงห์เรียกชื่อต่าง ๆ ดังนี้ เมืองสิงหราชาธิราช เมืองสิงหราชา เป็นเมืองตั้งอยู่ริมแม่น้ำจักรสีห์อันเป็นลำน้ำใหญ่ ห่างแม่น้ำเจ้าพระยา 200 เส้น (มาตราชั่ง ตวง วัดของไทย 1 เส้น เท่ากับ 20 วา และ 1 วา เท่ากับ 2 เมตร) คิดเป็น 8,000 เมตร คิดเป็นเป็นระยะทาง 8 กิโลเมตร เพราะแม่น้ำจักรสีห์ตื้นเขิน เมืองสิงห์จึงกลายเป็นเมืองอยู่ลับลี้..." ก็แสดงว่า สิงห์บุรีเป็นเมืองที่ยิ่งใหญ่ในประวัติศาสตร์
มีอดีตยาวนาน จากหลักฐานทางประวัติศาสตร์และโบราณคดีพบว่า มีการตั้งถิ่นฐานของชุมชนโบราณมาเป็นเวลานานหลายยุคหลายสมัย
เมืองสิงห์ ปัจจุบันอยู่ที่ตำบลโพสังโฆ เป็นพื้นที่ราบลุ่มมีแม่น้ำน้อย ก่อนเคยเป็นที่ตั้งเมืองสิงห์ มีหลักฐานเป็นเจดีย์เก่าอยู่ที่หน้าวัดสิงห์ และรูปปั้นสิงห์ดินเผา 1 คู่ อยู่ที่วัดสิงห์สุทธาวาส 1 ตัว และหน้า ที่ว่าการอำเภอบางระจัน 1 ตัว
วัดสิงห์สุทธาวาส.
เป็นที่ตั้งเมืองสิงห์ ตั้งแต่สมัยกรุงศรีอยุธยาเป็นราชธานี มีพระพุทธรูปหินทรายสีเขียวแกะสลัก และพระพุทธรูปหลวงพ่อฉาย พระพุทธรูปศักดิ์สิทธิ์ที่อยู่คู่วัดมานานกว่า 100 ปี 
พระอุโบสถแก้วล้อมรอบด้วยพญานาคที่เลื้อยล้อมอุโบสถ ภายในอุโบสถมีภาพจิตรกรรมฝาผนังเขียนขึ้นใหม่เรียงร้อยด้วยเรื่องราวพุทธประวัติ
มณฑินี ตั้งพงษ์

มณฑินี ตั้งพงษ์ ชื่อเล่น พลอย นักเทนนิสหญิงของไทย มีอันดับโลกสูงสุด ประเภทเดี่ยว อันดับ 272 และประเภทคู่ อันดับ 223 เมื่อปี พ.ศ. 2549
มณฑินีเริ่มเล่นเทนนิสเมื่ออายุ 7 ปี ปัจจุบันเล่นประเภทคู่ และฝึกซ้อมอยู่กับธัชชา วิทยวิโรจน์ โดยมีชัยวัฒน์ คงกิจภากรณ์ เป็นผู้ฝึกสอน
มณฑินีเสียชีวิต เมื่อวันที่ 4 พฤศจิกายน พ.ศ. 2563 ด้วยโรคมะเร็งต่อมน้ำเหลือง มีพิธีฌาปนกิจศพเมื่อวันที่ 7 พฤศจิกายน พ.ศ. 2563 ณ วัดตึกมหาชยาราม อำเภอเมืองสมุทรสาคร จังหวัดสมุทรสาคร
ไม้ไม่ผลัดใบ

ในทางพฤกษศาสตร์ ไม้ไม่ผลัดใบ (evergreen plants) เป็นพืชที่มีใบอยู่ตลอดทั้งปี แต่ละใบจะติดอยู่กับต้นมากกว่า 12 เดือน ซึ่งตรงกันข้ามกับไม้ผลัดใบ (deciduous plants) ซึ่งจะทิ้งใบจนหมดต้นเป็นช่วงเวลาหนึ่งของปี จากนั้นจะเป็นต้นโกร๋นเหลือแต่กิ่งก้าน
ความติดทนของใบในบรรดาไม้ไม้ผลัดใบนั้น อาจแตกต่างกันไป จากระยะเวลาเพียง 1 ปี (ทิ้งใบแก่เพียงไม่นานหลังจากผลิใบอ่อน) จนสูงสุดถึง 45 ปี (สน Great Basin Bristlecone Pine) "Pinus longaeva" (Ewers & Schmid 1981) อย่างไรก็ตาม มีพืชไม่ผลัดใบน้อยชนิดมากที่จะติดทนได้นานกว่า 5 ปี
กรณีพิเศษอีกกรณีหนึ่ง ที่มีอยู่ในสกุล "Welwitschia" อันเป็นพืชเมล็ดเปลือย (gymnosperm) ของแอฟริกา ซึ่งจะมีใบเพียงสองใบเท่านั้น โดยจะเติบโตอย่างสม่ำเสมอต่อเนื่องตลอดอายุของมัน แต่ค่อยเหี่ยวจากส่วนปลาย โดยมีเนื้อเยื่อใบที่ติดทนยาวนานประมาณ 20-40 ปี
วัดธรรมิการามวรวิหาร

วัดธรรมิการามวรวิหาร หรือ วัดเขาช่องกระจก ตั้งอยู่บนเขาช่องกระจกเป็นภูเขาขนาดเล็กตั้งอยู่ด้านหลังศาลากลางจังหวัดติดต่อกับอ่าวประจวบคีรีขันธ์ อำเภอเมือง จังหวัดประจวบคีรีขันธ์ มีลักษณะเด่นก็คือใกล้กับ ยอดเขาทางด้านทิศเหนือ จะเป็นช่องเขาขนาดใหญ่ ซึ่งเกิดจากกระแสลมและกระแสน้ำตามธรรมชาติ และถ้ามองจากด้านล่างจะเห็นว่าตรงช่องเขาแห่งนี้ มีลักษณะคล้ายกับกระจกใสขนาดใหญ่ส่วนด้านบนยอดเขานั้นเป็นที่ประดิษฐานพระบรมสารีริกธาตุ และรอยพระพุทธบาทจำลอง โดยรอยพระพุทธบาทจำลองแห่งนี้แรกเริ่มเดิมทีนั้นสร้างโดย หม่อมเจ้าทองเติม ทองแถม ผู้ว่าราชการจังหวัดประจวบคีรีขันธ์ พร้อมด้วยญาติพี่น้องเพื่อเป็นที่สักการะของประชาชน เมื่อวันที่ 1 พฤษภาคม พ.ศ. 2473 
ต่อมาเมื่อปี พ.ศ. 2496 คณะกรรมการจังหวัดประจวบคีรีขันธ์ โดยมีพันตำรวจเอก ตระกูลวิเศษศิริ ผู้ว่าราชการจังหวัด เป็นประธาน ได้พร้อมใจกันมอบถวายรอยพระพุทธบาทและภูเขาช่องกระจก ตลอดจนบริเวณโดยรอบแก่วัดธรรมมิการามวรวิหาร และจากนั้นทางวัดได้จัดให้มีงานประจำปี ตั้งแต่ปี พ.ศ. 2497 เป็นต้นมา สำหรับพระบรมสารีริกธาตุนั้นพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงมีราชศรัทธา พระราชทาน พระบรมมิการาม ณ วันที่ 3 มกราคม พ.ศ. 2501 
และเมื่อถึงวันที่ 11 มิถุนายน พ.ศ. 2501 โปรดเกล้าให้อัญเชิญพระบรมสารีริกธาตุพร้อมกับพระเจดีย์อันล้ำค่า ที่ทรงสร้างขึ้นจากกรุงเทพฯ มาพักไว้ ณ วังไกลกังวล หัวหิน รุ่งขึ้นวันที่ 12 มิถุนายน พ.ศ. 2501 ล้นเกล้าทั้งสองพระองค์เสด็จพระราชดำเนินมาถึงมณฑลพิธี เวลา 7.30 น. พระราชทานพระสารีริกธาตุแก่เจ้าอาวาส แล้วเสด็จพระราชดำเนินขึ้นไปยังพระเจดีย์บนยอดเขาและทรงประดิษฐานพระบรมสารีริกธาตุบนบุษบกในพระเจดีย์ ต่อจากนั้นทรงปลูกต้นศรีมหาโพธิ์ ซึ่งเป็นหน่อของต้นพระศรีมหาโพธิ์เดิมจากพุทธคยา ที่ฐานพระโพธิ์บนยอดเขาเป็นอันเสร็จพระราชพิธีซึ่งเป็นพระมหากรุณาธิคุณต่อชาวจังหวัดประจวบคีรีขันธ์เป็นล้นพ้น
ธัชชา วิทยวิโรจน์

ธัชชา วิทยวิโรจน์ ชื่อเล่น กิ๊ฟ นักเทนนิสหญิงของไทย มีอันดับโลกสูงสุด ประเภทเดี่ยว อันดับ 439 เมื่อปี 2548 และประเภทคู่ อันดับ 320 เมื่อปี 2549
ธัชชาเริ่มเล่นเทนนิสเมื่ออายุ 7 ปี ปัจจุบันอยู่ในการฝึกสอนโดยชัยวัฒน์ คงกิจภากรณ์ และเล่นประเภทคู่กับมณฑินี ตั้งพงษ์
สถิติ.
ประเภทเดี่ยว.
ไอทีเอฟ.
รองชนะเลิศ.
<br clear="all">
นภาพร ตงสาลี

นภาพร ตงสาลี ชื่อเล่น ร็อบบี นักเทนนิสหญิงของไทย มีอันดับโลกสูงสุด ประเภทเดี่ยว อันดับ 226 และประเภทคู่ อันดับ 194 เมื่อปี 2549
นภาพร เริ่มเล่นเทนนิสเมื่ออายุ 10 ปี จบการศึกษาจากมหาวิทยาลัยหอการค้าไทย เมื่อ พ.ศ. 2546
สถิติ.
ประเภทเดี่ยว.
ไอทีเอฟ.
ชนะเลิศ (2).
 สิรภพ ตงสาลี || 7-5 6-4
วัดเพชรสมุทรวรวิหาร

วัดเพชรสมุทรวรวิหาร เดิมชื่อ วัดบ้านแหลมในอดีตชื่อ วัดศรีจำปา ตั้งอยู่ที่ ตำบลแม่กลอง อำเภอเมืองสมุทรสงคราม จังหวัดสมุทรสงคราม เป็นอารามหลวง ชั้นวรวิหาร สังกัดคณะสงฆ์มหานิกาย มีพระสมุทรวชิรโสภณ เป็นเจ้าอาวาสรูปปัจจุบัน.
ประวัติ.
วัดเพชรสมุทรวรวิหาร เดิมชื่อ "วัดศรีจำปา" สร้างขึ้นในราวรัชสมัยพระเจ้าปราสาททองแห่งกรุงศรีอยุธยาตาม ตำนานเล่าว่า ในปี พ.ศ. 2307ชาวบ้านแหลมในเขตเมืองเพชรบุรีอพยพหนีพม่ามาตั้งบ้านเรือน อยู่บริเวณตำบล แม่กลองเหนือวัดศรีจำปา และเรียกหมู่บ้านนี้ว่า "บ้านแหลม" ตามชื่อห มู่บ้านเดิมของตนชาวบ้านแหลมได้ช่วย กันบูรณะวัดศรีจำปาและเรียกวัดนี้ใหม่ว่า วัดบ้านแหลม" ต่อมาวัดบ้านแหลมได้ยกฐานะขึ้นเป็นอาราม หลวง ชั้นวรวิหาร ได้รับ พระราชทานนามว่า วัดเพชรสมุทรวรวิหาร
พระพุทธรูปสำคัญ หลวงพ่อบ้านแหลม.
พระรูปหล่อหลวงพ่อบ้านแหลม วัดเพชรสมุทร เป็นพระพุทธรูปปางอุ้มบาตร พระประจำวันเกิดวันพุธเวลากลางวัน หลวงพ่อบ้านแหลมเป็นพระที่สร้างในสมัยเดียวกันกับหลวงพ่อโสธร กับหลวงพ่อโตวัดบางพลีใหญ่ สร้างในสมัยอยุธยาตอนต้น หลวงพ่อวัดบ้านแหลม มีความสูง 167 เซนติเมตร
ประวัติหลวงพ่อบ้านแหลม.
ชาวบ้านแหลม จังหวัดเพชรบุรีได้มาตีอวนหาปลาบริเวณแม่น้ำแม่กลอง จังหวัดสมุทรสาคร ได้ลากอวนพบพระพุทธรูป 2 องค์ องค์หนึ่งเป็นพระพุทธรูปปางอุ้มบาตร ซึ่งได้มีการอัญเชิญไปประดิษฐานที่ วัดศรีจำปา (ปัจจุบันชื่อ วัดบ้านแหลม ทำให้ชาวบ้านเรียกพระพุทธรูปองค์นี้ว่าหลวงพ่อบ้านแหลมตั้งแต่นั้นมา 
พระพุทธรูปอีกองค์หนึ่ง ปางสมาธิ ชาวบ้านแหลม จังหวัดเพชรบุรี ได้นำกลับไปประดิษฐานที่วัดเขาตะเครา จังหวัดเพชรบุรี 
ตำนานพระพุทธรูปห้าองค์อยู่บนแพลอยน้ำมาในแม่น้ำแม่กลองจากเมืองทางทิศเหนือของจังหวัดสมุทรสาคร คือ หลวงพ่อวัดบ้านแหลม หลวงพ่อโสธร หลวงพ่อโต (บางพลี) หลวงพ่อวัดเขาตะเครา และหลวงพ่อวัดไร่ขิง ซึ่งชาวบ้านริมฝั่งน้ำที่ศรัทธาได้อัญเชิญไปประดิษฐานเป็นพระประธานในพระอุโบสถของวัด เพื่อสักการบูชา 
พระบาทสมเด็จพระจุลจอมเกล้าเจ้าอยู่หัว เสด็จนมัสการ.
พระบาทสมเด็จพระจุลจอมเกล้าเจ้าอยู่หัวมีพระราชศรัทธา เสด็จนมัสการพร้อมทั้งได้พระราชทานผ้าทอมาจากดิ้นทองจำนวนสองผืนเพื่อประดับไว้ที่องค์พระ ในวันสำคัญ เช่น วันสงกรานต์ วันถวายกฐินพระราชทานในเวลาต่อมา สมเด็จเจ้าฟ้ากรมพระยาภาณุพันธ์วงศ์วรเดช ได้ถวายบาตรแก้วสีน้ำเงินให้กับองค์พระ เนื่องจากบาตรเดิมนั้นได้สูญหายไปในทะเลตั้งแต่คราวที่ชาวประมงได้พบหลวงพ่อในแม่น้ำแม่กลอง ตำบลแม่กลอง อำเภอเมืองสมุทรสงคราม จังหวัดสมุทรสงคราม
พิพิธภัณฑ์หลวงพ่อบ้านแหลม.
ภายในบริเวณวัดเพชรสมุทรยังมีพิพิธภัณฑ์สงฆ์ จัดแสดงพระพุทธรูป และพระเครื่องสมัยต่าง ๆ โบราณวัตถุ เครื่องลายคราม และธรรมมาสน์บุษบกสมัยกรุงศรีอยุธยา 
เทศกาลเกี่ยวกับหลวงพ่อบ้านแหลม.
งานประจำปีปิดทองหลวงพ่อบ้านแหลม จัดให้มีขึ้นปีละ 3 ครั้ง คือ ในวันที่ 13 เดือนเมษายน ของทุกปี ซึ่งตรงกับเทศกาลสงกรานต์ของชาวไทยและชาวรามัญ และครั้งที่ 2 งานสาร์ท เดือน 11 (ประมาณเดือนตุลาคม) และช่วงเทศกาลตรุษจีนโดยมีครั้งละ 7 วัน
ความเชื่อและวิธีการบูชา.
เชื่อกันว่าหากได้มาสักการะปิดทองคำเปลวหลวงพ่อบ้านแหลม แล้วจะช่วยเสริมอำนาจบารมีแก่ชีวิต บังเกิดแต่ความเป็นสิริมงคลสืบไป คำอธิษฐานของพรหลวงพ่อไว้จะได้สมความปรารถนาและกลับมาแก้บนหลวงพ่อด้วยการว่าจ้างคณะละครรำมารำแก้บนถวาย ซึ่งเชื่อกันว่าเป็นการอนุรักษ์ศิลปะการเสดงละคร
พิจิตรา ทองเดช

พิจิตรา ทองเดช ชื่อเล่น แหม่ม นักเทนนิสหญิงของไทย มีอันดับโลกสูงสุด ประเภทเดี่ยว อันดับ 651 และประเภทคู่ อันดับ 525 เมื่อปี 2549
พิจิตราเริ่มเล่นเทนนิสเมื่ออายุ 6 ปี โดยมีบิดาเป็นผู้ฝึกสอน เป็นนักเทนนิสที่ชอบสไตล์บุกมากกว่าตั้งรับ และถนัดการเล่นบนฮาร์ดคอร์ต
ผลงาน.
ประเภทคู่.
ไอทีเอฟ.
<br clear="all">